Ο «πόλεμος» για τη Novartis στη Βουλή: Ψηφοφορία για προανακριτική εν μέσω τεταμένου κλίματος | HuffPost Greece\n21/02/2018 08:51 EET | Updated 22/02/2018 03:14 EET\nΈντονες αντιπαραθέσεις, υψηλοί τόνοι και «πολεμικό» κλίμα παρατηρούνται στη Βουλή στη σημερινή συνεδρίαση για τη σύσταση προανακριτικής επιτροπής για την υπόθεση Novartis.\nΤην απόφαση της Δημοκρατικής Συμπαράταξης και του Ποταμιού να ψηφίσουν τελικά άκυρο - και όχι «ναι» όπως είχαν δηλώσει αρχικά- ανακοίνωσαν στη Βουλή τα στελέχη του Κινήματος Αλλαγής.\nΟι δύο κοινοβουλευτικές ομάδες έχουν ετοιμάσει μάλιστα ένα αυτοσχέδιο ψηφοδέλτιο το οποίο θα ρίξουν στις 10 κάλπες της μυστικής ψηφοφορίας για τους ισάριθμους εμπλεκόμενους στη δικογραφία της Novartis. Το ψηφοδέλτιο θα αναγράφει τα εξής: «ΝΑΙ στη σύσταση επιτροπής για προκαταρκτική εξέταση (με πλήρεις αρμοδιότητες σύμφωνα με το Σύνταγμα και τον Κανονισμό της Βουλής». Το ψηφοδέλτιο θα συνυπολογιστεί προφανώς στις άκυρες ψήφους.\nΤην απόφαση της Ένωσης Κεντρώων να ψηφίσει «παρών» στην πρόταση των ΣΥΡΙΖΑ – ΑΝΕΛ για τη συγκρότηση Προανακριτικής Επιτροπής ανακοίνωσαν στελέχη του κόμματος της Ένωσης Κεντρώων\nΜετά το πέρας των ομιλιών θα ξεκινήσει η ψηφοφορία που είναι μυστική, και αναμένεται να λάβει χώρα κατά τα μεσάνυχτα.\nΣτην ψηφοφορία οι κάλπες θα αντιστοιχούν στα εξής ονόματα:\n1 Αβραμόπουλος Δημήτρης\n2 Βενιζέλος Ευάγγελος\n3 Γεωργιάδης ’Άδωνις\n4 Κουτρουμάνης Γιώργος\n5 Λοβέρδος Ανδρέας\n6 Λυκουρέντζος Ανδρέας\n7 Πικραμμένος Παναγιώτης\n8 Σαλμάς Μάριος\n9 Σαμαράς Αντώνης\n10 Στουρνάρας Γιάννης\nΥπόθεση Novartis: Τι αναφέρει το υπόμνημα που κατέθεσε ο Αβραμόπουλος στη Βουλή\nΛυκουρέντζος: «Ευτελής ψευδομαρτυρία» όσα αναφέρονται στη δικογραφία. Θα φτάσω μέχρι τέλους\nΌπως αποφασίστηκε κατά πλειοψηφία από τη Διάσκεψη των Προέδρων της Βουλής, η ψηφοφορία για τη συγκρότηση προανακριτικής επιτροπής θα γίνει με 10 κάλπες, μία για κάθε πολιτικό πρόσωπο που εμπλέκεται στη δικογραφία. Η αντιπολίτευση ζήτησε να στηθεί μία κάλπη, κατηγορώντας την κυβέρνηση για επικοινωνιακά παιχνίδια και προσπάθεια στοχοποίησης των αντιπάλων της. Εν τέλει η Βουλή κατά πλειοψηφία απέρριψε το αίτημα: προηγήθηκε ψηφοφορία δι′ εγέρσεως.\nΗ προεδρεύουσα, αντιπρόεδρος της Βουλής Τασία Χριστοδουλοπούλου, κάλεσε την ολομέλεια να λάβει υπόψη το κοινοβουλευτικό προηγούμενο ενώ απέρριψε τις αιτιάσεις της αντιπολίτευσης για το πώς έχει συνταχθεί η πρόταση και για το ότι πρέπει να αποφασιστεί, με μια κάλπη, μόνο η συγκρότηση επιτροπής.\nΗ κ. Χριστοδουλοπούλου είπε επίσης ότι σύμφωνα με το άρθρο 86 του Συντάγματος η πρόταση για σύσταση ειδικής επιτροπής και η πρόταση για δίωξη ταυτίζονται και συνεπώς «δεν είναι βεγγέρα» η επιτροπή προκαταρκτικής εξέτασης, διότι έχει συγκεκριμένο περιεχόμενο. Επικαλέστηκε και τον Κανονισμό της Βουλής που αναφέρει ότι η πρόταση για άσκηση δίωξης πρέπει να προσδιορίζει με σαφήνεια τις πράξεις ή τις παραλείψεις για να τονίσει ότι η πρόταση ΣΥΡΙΖΑ και ΑΝΕΛ έχει στηριχθεί στο διαβιβαστικό της εισαγγελέως στο οποίο έχει δέκα πολιτικά πρόσωπα και περιλαμβάνει και τις πράξεις που πρέπει να ερευνηθούν. Όσο για τον κ. Κουρουμπλή, η αντιπρόεδρος της Βουλής επισήμανε πως αν κάποιοι βουλευτές -τουλάχιστον 30 βουλευτές- ήθελαν να ερευνηθούν τυχόν ευθύνες του, θα έπρεπε να την είχαν υποβάλει αντί να κατηγορούν την κυβερνητική πλειοψηφία, η οποία στηρίχθηκε ακριβώς στο διαβιβαστικό της εισαγγελέως διαφθοράς.\nΗ απόφαση της Διάσκεψης των Προέδρων δεν δεσμεύει την Ολομέλεια είπε ο Νίκος Δένδιας (ΝΔ), για να προσθέσει ότι στη πρόταση ΣΥΡΙΖΑ-ΑΝΕΛ για τη συγκρότηση Επιτροπής Προκαταρκτικής Εξέτασης δεν υπάρχει εξειδίκευση κατά πρόσωπο και άρα «η απόφαση της Διάσκεψης είναι απολύτως λανθασμένη».\nΣημειώνεται πως μια φράση που, σύμφωνα με τη ΝΔ, έχει καταγραφεί στα ανεπίσημα πρακτικά της Βουλής, εμφανίζει την κ. Χριστοδουλοπούλου να εκστομίζει ύβρη κατά τη διάρκεια της προσπάθειας του βουλευτή της ΝΔ Χ. Αθανασίου να πάρει τον λόγο. Την επισήμανε ο Νίκος Δένδιας, δηλώνοντας ότι αναγιγνώσκει απόσπασμα των πρακτικών. Η κ. Χριστοδουλοπούλου ζήτησε να εξαλειφθεί η φράση της και αναγνώρισε ότι όποιος και αν είπε αυτή τη φράση ήταν αστοχία και αγένεια. Ο Χ. Αθανασίου από την πλευρά του εκτίμησε πως επίθεση στο πρόσωπό του προκαλούν «όσα έχει αποκαλύψει για τους προστατευόμενους μάρτυρες».\nΒίντεο: Το «άει στο διάολο» που...συγκλόνισε τη Βουλή στη συνεδρίαση για τη Novartis\nΕπίσης αναφορές του αναπληρωτή υπουργού Δικαιοσύνης, Δ. Παπαγγελόπουλου, σε ενδεχόμενη αξιοποίηση παρακρατικών μηχανισμών για την παγίδευση πολιτικών αντιπάλων του Αντώνη Σαμαρά, προκάλεσαν αντιπαράθεση. Ο κ. Παπαγγελόπουλος αναφέρθηκε και στις συνομιλίες που φέρεται να είχε με δικαστικούς λειτουργούς ο κ. Αθανασίου την εποχή που ήταν υπουργός Δικαιοσύνης και οδηγούνταν σε απολογία στελέχη της Χρυσής Αυγής και προανήγγειλε ότι ο ίδιος θα ζητήσει άρση του τηλεφωνικού απορρήτου του, όταν έρθει στη Βουλή η μήνυση σε βάρος του, διότι σε καμία συνομιλία του δεν υπάρχει παράνομη πράξη.\n«Πράγματι, ευρισκόμενος τότε ως υπουργός Δικαιοσύνης στις Βρυξέλλες για συνέδριο υπουργών Δικαιοσύνης, έμαθα εδώ τα επεισόδια στην Ευελπίδων για την απολογία των κατηγορουμένων από τη Χρυσή Αυγή. Πήρα την προϊσταμένη του Πρωτοδικείου να δω τι γίνεται, για να ενημερωθώ τι φασαρίες έγιναν. Ουδέποτε παρενέβην να μιλήσω με τους ανακριτές. Και μάλιστα είπα να ανοίξουν και οι τηλεφωνικές μου συνδιαλέξεις και αν βρεθεί ένα τηλεφώνημά μου προς τους ανακριτές του Πρωτοδικείου και τους εφέτες ανακριτές, εγώ θα υπέβαλα την παραίτησή μου και από βουλευτής, όχι μόνο από υπουργός» υποστήριξε ο κ. Αθανασίου και κάλεσε τον κ.. Παπαγγελόπουλο να ανοίξει μόνος του τις τηλεφωνικές συνδιαλέξεις του με την κ. Τουλουπάκη και «θα δει ότι εδώ και δύο μήνες, τρεις μήνες, μιλάει συνέχεια και από τα κινητά του και από αυτά...». Η παρέμβαση του κ. Αθανασίου προκάλεσε αντιδράσεις από τα έδρανα της κυβερνητικής πλειοψηφίας.\nΤον λόγο έλαβε και ο αντιπρόεδρος της ΝΔ, Άδωνις Γεωργιάδης, ο οποίος κάλεσε τον αναπληρωτή υπουργό να εξηγήσει ποιος νόμος καλύπτει τη δυνατότητά του να λάβει τυπική ενημέρωση του φακέλου. «Επειδή δεν μπορείτε να πάρετε τυπική ενημέρωση του φακέλου, και το ξέρετε ότι απαγορεύετε να ανοίξετε τον φάκελο, αυτό που κάνατε ήταν άτυπο. Γι′ αυτό λέω ότι η παρανομία και παραβίαση του Συντάγματος έγκειται ακριβώς σε αυτό. Ότι την ίδια μέρα ο κ. Παπαγγελόπουλος, με δική του δήλωση, με μερική ενημέρωση, άτυπη θα έλεγα εγώ, ανέφερε τι έλεγε ο φάκελος και την άλλη μέρα ο κ. Κοντονής έκανε και το αμίμητο στην ΕΡΤ. Πριν φτάσει ο φάκελος στη Βουλή ανέλυε την κατάθεση εναντίον μου. Αν αυτό δεν είναι παραβίαση του Συντάγματος, τι είναι;» διερωτήθη ο κ. Γεωργιάδης και πρόσθεσε: «Κύριε αναπληρωτή υπουργέ, γιατί φοβηθήκατε να ανοίξετε τα τηλέφωνά σας; Μήπως γιατί μιλάγατε με την κ. Τουλουπάκη 25 φορές την ημέρα; Θα ανοίξουμε τα τηλέφωνά σας κύριε υπουργέ. Και αν δεν φοβάστε και είναι συκοφαντία, ανοίξτε τα μόνος σας. Αλλά αν τα ανοίξετε θα πάτε φυλακή. Γι′ αυτό σκύβετε το κεφάλι. Αλλά θα έρθει και αυτή η ώρα».\n«Δεν πρόκειται να ακολουθήσω τον κ. Γεωργιάδη σε ένα σόου εντυπώσεων. Ο ελληνικός λαός καταλαβαίνει. Και δεν φοβάμαι τίποτα» είπε ο κ. Παπαγγελόπουλος, κατηγορώντας τον αντιπρόεδρο της ΝΔ πως είναι «αγενέστατος» και δεν έχει «το αναγκαίο ήθος μέσα στο Κοινοβούλιο».\n«Προαναγγέλλω πως όταν έρθει η δικογραφία στη Βουλή για τη μήνυση σε βάρος μου, εγώ θα εισηγηθώ και θα προτείνω να γίνει προανακριτική επιτροπή, να ανοίξουν τα τηλέφωνα και να ανοίξουν και άλλα τηλέφωνα. Διότι κανένα τηλεφώνημα μου δεν έχει παράνομη πράξη. Αυτά τα σόου δείχνουν πανικό» είπε.\nΗ διαδικασία άρχισε στις 9.20 το πρωί, από την Τασία Χριστοδουλοπούλου, η οποία ανακοίνωσε στην Ολομέλεια τη διαδικασία και το πλαίσιο της συζήτησης όπως αυτό έχει αποφασιστεί στη Διάσκεψη των Προέδρων.\nΤο πλαίσιο της συζήτησης και η διαδικασία. Πώς θα γίνει η ψηφοφορία\n«Η απόφαση της Διάσκεψης των Προέδρων ήταν επί της ουσίας. Το ζήτημα που ετέθη δεν ήταν αν θα στηθούν μια ή δέκα κάλπες αλλά αν θα υπάρχει δυνατότητα ή υποχρέωση να υπάρχει για καθέναν εκ των αναφερομένων στη δικογραφία, η επιλογή του κάθε βουλευτή να ψηφίσει υπέρ ή κατά ή παρών», είπε ο πρόεδρος της Βουλής Νίκος Βούτσης σημειώνοντας ότι αν υιοθετούνταν η πρόταση της ΝΔ τότε και οι 10 αναφερόμενοι στη δικογραφία θα ήταν στο αντικείμενο της επιτροπής προκαταρκτικής εξέτασης ούτως ή άλλως. Με την πρόταση που ψηφίστηκε από τη Διάσκεψη των Προέδρων αν για κάποιο από τα αναφερόμενα στη δικογραφία πρόσωπα δεν συγκεντρωθούν 151 ψήφοι τότε δεν θα περιληφθεί στο αντικείμενο της έρευνας.\nΣΥΡΙΖΑ: Τεχνάσματα από ΝΔ και ΔΗΣΥ\nΤο ζήτημα που εξετάζεται εδώ, δεν είναι in rem, εξετάζονται ευθύνες που είναι ατομικές, ανέφερε ο Νίκος Παρασκευόπουλος (ΣΥΡΙΖΑ), για να προσθέσει ότι πρέπει να διασφαλιστεί η μυστικότητα της ψήφου. Αν δηλαδή, κάποιο από τα αναφερόμενα πολιτικά πρόσωπα, που είναι εν ενεργεία βουλευτής, κάνει χρήση του δικαιώματος να ψηφίσει για υπόλοιπα, δεν διασφαλίζεται η μυστικότητα της ψήφου.\nΗ Βουλή κάνει ό,τι λέει το Σύνταγμα γι αυτό φέρνει το θέμα στην Ολομέλεια και προτείνει τη σύσταση Προανακριτικής Επιτροπής, ώστε να εξετάσει αν συντρέχουν, ή όχι, οι λόγοι σε ό,τι αφορά πολιτικά πρόσωπα για την άσκηση δίωξης για τα αδικήματα ξεπλύματος, δωροδοκίας ή δωροληψίας, σημείωσε ο κ. Παρασκευόπουλος.\nΝΔ: Πρόταση συγκάλυψης του Κουρουμπλή\n«Ο κ. Κουρουμπλής είναι εμπλεκόμενος; Γιατί δεν έχουμε 11 κάλπες; Δεν έχουμε, γιατί για τον κ. Κουρουμπλή η πρόταση είναι πρόταση συγκάλυψης» ανέφερε ο Μάκης Βορίδης (ΝΔ), υποστηρίζοντας ότι η πρόταση ΣΥΡΙΖΑ-ΑΝΕΛ εντάσσεται στη «σκευωρία», μέρος της οποίας είναι «τρεις κουκουλοφόροι μάρτυρες» και γι΄αυτό στην πρόταση της κυβερνητικής πλειοψηφίας δεν διατυπώνονται συγκεκριμένες κατηγορίες. Συνεπώς, είπε ο Μάκης Βορίδης, πρέπει να στηθεί μια κάλπη περί της αρμοδιότητας της ειδικής επιτροπής προκαταρκτικής εξέτασης.\n«Ντροπή, καταισχύνη, αίσχος, σκευωρία και συγκάλυψη» χαρακτήρισε την πρόταση της πλειοψηφίας για την συγκρότηση επιτροπής προκαταρκτικής εξέτασης, ενώ αναφέρθηκε σε «προαναγγελία» σκανδάλου, από τον ίδιο πρωθυπουργό, έναν χρόνο πριν καταθέσουν οι μάρτυρες, σε δηλώσεις Παπαγγελόπουλου ως μη όφειλε ως υπουργός, σε πλήρη έλλειψη κατηγοριών στην πρόταση της πλειοψηφίας, σε έωλους χειρισμούς, ώστε να χαρακτηριστούν «προστατευόμενοι» οι μάρτυρες, σε παντελή έλλειψη στοιχείων, και έκανε λόγο για συγκάλυψη του υπουργού Παναγιώτη Κουρουμπλή.\nΥπόμνημα κατέθεσε ο Ευρωπαίος επίτροπος Μετανάστευσης και πρώην υπουργός Υγείας, Δημήτρης Αβραμόπουλος.\nΤι αναφέρει το υπόμνημα που κατέθεσε ο Αβραμόπουλος στη Βουλή\nΑΝΕΛ: Η αντιπολίτευση αιφνιδιάστηκε\nΟ εισηγητής των ΑΝΕΛ, Γιώργος Λαζαρίδης, υπεραμύνθηκε της κοινής πρότασης που κατέθεσαν τα δύο κόμματα της συγκυβέρνησης για τη σύσταση Προανακριτικής Επιτροπής. Σχολιάζοντας τις αντιδράσεις της αξιωματικής αντιπολίτευσης και της ΔΗΣΥ, ο κ. Λαζαρίδης υποστήριξε ότι «έτσι όπως κάνει η αντιπολίτευση, έδειξε ότι αιφνιδιάστηκε με τις αποκαλύψεις στον χώρο της Υγείας, όπου γινόταν πάρτι», ενώ τους κατηγόρησε ότι με τη στάση τους δείχνουν ότι δεν θέλουν να συμβάλουν να ριχτεί άπλετο φως στο τεράστιο αυτό σκάνδαλο του φαρμάκου.\nΕπιπλέον, μίλησε για έγγραφα που έχουν κατασχεθεί τα οποία, όπως υποστήριξε, αναφέρουν «σημεία και τέρατα», αλλά και για «συναντήσεις υπουργών», ενώ υπεραμύνθηκε της απόφασης να στηθούν 10 κάλπες, καθώς -όπως είπε- κάθε ένας αντιμετωπίζεται διαφορετικά σε μια ποινική διαδικασία.\nΚΚΕ: Οι κουκούλες θα πρέπει να βγουν\nΈνωση Κεντρώων: Η πρόταση για τη σύσταση επιτροπής πάσχει\n«Αν επιθυμείτε διαφάνεια φτιάξτε ένα διαφανές σύστημα. Κλείστε τα παραθυράκια. Δεν γίνεται να διατηρείτε την πολυνομία, τα ρουσφέτια και το κομματικό κράτος» είπε ο εισηγητής της Ένωσης Κεντρώων Μάριος Γεωργιάδης και κατηγόρησε την κυβέρνηση ότι «επιχειρεί να περιορίσει τη δημοσιότητα των συνομιλιών για το Σκοπιανό.\nΠοτάμι: Η κυβέρνηση δεν μπορεί να αφαιρεί τον Κουρουμπλή από την πρότασή της\n«Όταν λέμε όλα στο φως ή το εννοούμε ή είναι καραμέλα και στάχτη στα μάτια» είπε ο Γιώργος Αμυράς από το Ποτάμι και τόνισε ότι προέχον είναι να ερευνηθεί και το ζήτημα της φαρμακευτικής δαπάνης και το ζήτημα της τυχόν εμπλοκής πολιτικών προσώπων. Για την απουσία του Π. Κουρουμπλή σχολίασε ότι «η κυβερνητική πλειοψηφία δεν μπορεί, ”κατά το Γιάννης κερνάει Γιάννης πίνει”, να τον αφαιρεί από την πρότασή της».\n«Έρευνα από το α στο ω χωρίς χειραγώγηση της Βουλής ή της δικαιοσύνης» είπε ο κ. Αμυράς και πρότεινε μια κάλπη για να αποφασιστεί η συγκρότηση ή μη ειδικής επιτροπής, η οποία στη συνέχεια, με πλήρεις αρμοδιότητες, θα ερευνήσει τα αδικήματα και τα πρόσωπα.\nΠού αναμένεται να δώσει έμφαση ο Αλέξης Τσίπρας στην ομιλία του στη Βουλή για τη Novartis\nPLUS: Novartis Βουλή προανακριτική


2766 Χρήστες Online\nΗμερομηνία 19/03/2019 | Διαβάστηκε 139 φορές\nΙδιότητα : Παρορμητική - Κυριαρχική\nΣε έξαρση : Ήλιος\nΣε αδυναμία : Αφροδίτη\nΣε πτώση : Κρόνος\n21/3 - 30/3 : Άρης\n31/3 - 09/4 : Ήλιος 10/4 - 20/4 : Δίας\nΤο πέρασμα του Ήλιου στο Ζώδιο του Κριού δηλώνει τη βαθύτερη έννοια της Νέας Ζωής, των Στόχων και της Ελπίδας, που εκφράζεται μέσα απ’ την ανεξέλεγκτη δράση, το ξεκίνημα, την αναπότρεπτη πορεία προς την αλλαγή - το αύριο. Το χθες δεν έχει καμιά σημασία, ανήκει σ’ έναν άλλο κύκλο. Η Περιπέτεια, λοιπόν, μόλις αρχίζει!...\nΕίναι η αρχή της Εποχής της Άνοιξης, η αρχή του νέου σπόρου που θα βλαστήσει, η αρχή και το ξεκίνημα γενικότερα όπου δεν το βαραίνει το παρελθόν και έτσι χωρίς βάρη απορρίπτει εξ αρχής την χρήση της λογικής - της σύνεσης - της κριτικής σκέψης και της αναθεώρησης, εν τούτοις βοηθά στον προσδιορισμό του εαυτού - των θετικών και αρνητικών εκδηλώσεων του, της απόλυτης - έστω ανώριμης - αλήθειας. Η ατομικότητα εκδηλώνεται αμιγώς* τα πάντα συνδέονται με το Κέντρο και δεν υφίσταται αντίλογος και ομάδες. Ο μοναδικός σκοπός είναι η αναζήτηση της προσωπικής Ταυτότητας.\nΟ Ήλιος, έφηβος κι ανεξάρτητος - ελεύθερος κι σφριγηλός, ατίθασος και ισχυρός σαν μονοετής ίππος είναι έτοιμος να δώσει όλη του την ύπαρξη, φτάνοντας μέχρι τον Ηρωισμό. Η Φωτιά αναπτύσσει ιδιαίτερα τη θέληση, την δράση, τη λίμπιντο, τη διεκδίκηση, τον έρωτα, την αισιοδοξία, την αυτοπεποίθηση. Παρουσιάζεται έντονα το στοιχείο της ατομικότητας, της ανεξαρτησίας, της ευρεσιτεχνίας, της πάλης, του «Εγώ».\nΟ πολεμιστής του Ζωδιακού ενεργεί έτσι, ώστε δεν υπάρχει περίπτωση να τον μπερδέψετε με κανέναν άλλο. Τραβά εξ αρχής την προσοχή, κινείται με ταχύτητα κι οξυδέρκεια, ετοιμότητα κι ορμή. Οι άνθρωποι που γεννήθηκαν στο Βασίλειο του Κριού είναι φλογεροί, δραστήριοι και βιαστικοί. Ο ενθουσιασμός τους έντονος μα πρόσκαιρος. Ενεργητικοί, γεμάτοι αισιοδοξία και πίστη στις ικανότητές τους. Προσδοκούν την άμεση επιτυχία. Γι αυτό και δεν προγραμματίζουν, δεν μελετούν τις κινήσεις τους, δεν εκτιμούν τις συγκυρίες. Αναλαμβάνουν πρωτοβουλίες, προσπερνώντας τη Ζωή και τη Μοίρα, εβρισκόμενοι πάντα στην πρωτοπορία. Δεν αποδέχονται την ήττα, εξ ου και κάνουν τρομακτικές προσπάθειες για την επιτυχία. Άνθρωποι των άκρων με τη νοοτροπία του νικητή, που συνήθως επιβεβαιώνονται απ’ τα αποτελέσματα. Δυναμικοί χαρακτήρες, πληθωρικές προσωπικότητες.\nΗ αποφασιστικότητα και το θάρρος τους αποδεικνύονται σωτήρια σε κρίσιμες ώρες. Η αυταπάρνηση και η μαχητικότητα με την οποία υπερασπίζονται εαυτό, φίλους, οικογένεια και αγαπημένα πρόσωπα μπορεί να πραγματοποιήσει θαύματα. Δέχονται να ρισκάρουν τη ζωή τους για τα κυρίαρχα ιδανικά τους. Μάχονται εκεί, όπου άλλοι υποχωρούν κι αποθαρρύνονται. Εξερευνητές, Ηγέτες, παλικάρια. Άνθρωποι των ανακαλύψεων, οδηγούνται μέσα από περιπέτειες στην συγκίνηση. Λατρεύουν τον έρωτα, τον αθλητισμό, τα ταξίδια, την αναζήτηση της γνώσης. Αντιπαθούν τη ρουτίνα και η ανάγκη εξουδετέρωσης της αποτελεί έναν απ’ τους βασικούς αγώνες της Ζωής τους. Επιδιώκουν, έτσι, πάντοτε το καινούριο. Δεν είναι οι άνθρωποι του χθες, δεν προσκολλώνται σε αναμνήσεις, είτε θετικές είτε αρνητικές* ιδανικοί στο «γύρισμα της σελίδας» στη ζωή. Πνευματικά δραστήρια άτομα με μια ακόρεστη δίψα για μάθηση. Προικισμένοι με την αίσθηση του χιούμορ, μ’ ένα καυστικό και αυτοσαρκαστικό τρόπο.\nΦέρονται συχνά με παιδικότητα και είναι απαιτητικοί. Επιζητούν το θαυμασμό, την αναγνώριση. Ειλικρινείς, ίσως μέχρι υπερβολής. Φροντίζουν το σώμα τους, δίνοντας ιδιαίτερη σημασία στην εμφάνιση. Αναζωογονούνται με τα αυτοκίνητα, τα δίκυκλα, την ταχύτητα και το ρίσκο. Κοιτάζουν πάντοτε κατ’ ευθείαν στα μάτια. Όταν νευριάσουν είναι τρομακτικοί, μα ο θυμός τους περνά γρήγορα. Τότε είναι εγκάρδιοι, ζεστοί και χαρούμενοι. Συναισθηματικοί, ίσως αποτελούν τους πιο πιστούς φίλους στον Ζωδιακό.\nΗ αυτοπεποίθηση αγγίζει πολλές φορές τα όρια της ανευθυνότητας, αναλαμβάνουν έτσι υποχρεώσεις που συχνά αδυνατούν να εκπληρώσουν. Η ανυπομονησία και η βιασύνη τους οδηγούν σε απερίσκεπτη δράση, που συχνά εκθέτει σχέδια, περιβάλλον και εαυτό σε κινδύνους. Η καθυστέρηση και η στασιμότητα τους προκαλούν άγχος και νεύρα. Ο παρορμητισμός και η επιπολαιότητα δημιουργούν αδιέξοδα. Το πείσμα και ο δογματισμός οδηγούν σε αποτυχίες. Η απογοήτευση από τη διάψευση των ελπίδων τους μεταμορφώνει σε εσωστρεφή άτομα, απαισιόδοξα και αρνητικά. «Βλέπουν» τα πάντα μαύρα, γίνονται ιδιόρρυθμοι και κακεντρεχείς.\nΚάποτε γίνονται υπέρμετρα ασταθείς και επιφανειακοί. Είναι επιρρεπείς στον άκρατο υλισμό και τον στείρο ρεαλισμό. Φορές εμφανίζονται αφάνταστα εγωιστές, κυνικοί, δεσποτικοί. Δυσανασχετούν στην επισήμανση των ελαττωμάτων τους. Όταν τους αμφισβητούν γίνονται έξω φρενών. Τότε ίσως γίνουν βίαιοι και πρωτόγονοι, μια και τα ένστικτα κυριαρχούν πάνω τους εκείνες τις στιγμές.\nΠαρά ταύτα οι Κριοί δεν κρατούν κακίες. Μετανοούν για όσα εκδηλώνουν στο αρνητικό τους επίπεδο. Είναι τόσο ικανοί και πληθωρικοί που κατορθώνουν ν’ αναπληρώνουν στους άλλους τις απώλειες που προκαλούν όσο βρίσκονται στις κακές τους. Εξ άλλου - στις κρίσιμες στιγμές - όλοι τους έχουμε ανάγκη!!


Δημοσιεύθηκε στις 2 Ιουλίου, 2015 6 Αυγούστου, 2015 Δημοσιεύθηκε από Κωνσταντίνος Παντελής\nΣχεδόν το ένα τρίτο των ενήλικων Αμερικανών έχει στην κατοχή του όπλο, αλλά τα ποσοστά ποικίλλουν ευρέως μεταξύ των πολιτειών και φθάνει σχεδόν το 62% των ανθρώπων στην Αλάσκα, σύμφωνα με τα στοιχεία νέας σχετικής έρευνας.\nΗ ιδιοκτησία όπλων ήταν στενά συνδεδεμένη με μια σχετική «κοινωνική κουλτούρα» περί των όπλων, όπου ολόκληρες οικογένειες κατείχαν το δικό τους «οπλοστάσιο», όπως διαπίστωσαν οι ερευνητές.\n«Λαμβάνοντας υπόψη την παρουσία μιας βαθιά ριζωμένης κουλτούρας περί των όπλων και τον εκτιμώμενο σχετικό αριθμό στις ΗΠΑ να ανέρχεται στα 310 εκατομμύρια, υποθέτουμε ότι η κοινωνική κουλτούρα συνδέεται άμεσα με την ιδιοκτησία όπλων», είπε η επικεφαλής της έρευνας, δρ Bindu Kalesan της Σχολής Δημόσιας Υγείας στο Πανεπιστήμιο Κολούμπια της Νέας Υόρκης.\n«Αυτή η σχέση ήταν ισχυρή, ακόμη και μετά την αφαίρεση της επίδρασης άλλων παραγόντων, όπως η παρουσία των νόμων περί όπλων και οι ένοπλες δολοφονίες», πρόσθεσε η Kalesan.\nΟι ερευνητές χρησιμοποίησαν δεδομένα από μια διαδικτυακή έρευνα του 2013, με δείγμα 4000 ανθρώπους άνω των 18 ετών και από τις 50 πολιτείες. Οι συμμετέχοντες επιλέχθηκαν έτσι ώστε να είναι αντιπροσωπευτικό δείγμα του πληθυσμού των ΗΠΑ στο σύνολό τους.\nΠερίπου 29% των ανθρώπων σε εθνικό επίπεδο ανέφεραν ότι είχαν στην ιδιοκτησία τους τουλάχιστον ένα όπλο. Μόνο 5% των ανθρώπων στο Ντέλαγουεαρ και 6% στο Ρόουντ Άιλαντ κατείχε ένα πυροβόλο όπλο, σε σύγκριση με το 62% στην Αλάσκα.\nΠερισσότερο από το ήμισυ των ανθρώπων δήλωσαν νόμιμοι κάτοχοι ενός όπλου στη Δυτική Βιρτζίνια, το Αρκάνσας, τη Μοντάνα, το Ουαϊόμινγκ και το Αϊντάχο. Σε περιφερειακό επίπεδο, η οπλοκατοχή ήταν ισχνότερη στα βορειοανατολικά και πιο συχνή στο Νότο και τη Δύση.\nΠερίπου 5% των ανθρώπων είπαν ότι χρησιμοποιούν το όπλο τους για το κυνήγι, και 10% ανέφεραν ότι παρακολουθούν μαθήματα ασφάλειας με χρήση όπλου.\nΠαράλληλα, λευκοί άνδρες ηλικίας άνω των 55 ετών ήταν πιο πιθανό να κατέχουν όπλα, σε σύγκριση με άλλα δημογραφικά στοιχεία, σύμφωνα με σχετική έκθεση.\nΣε γενικές γραμμές, οπλοκατοχή βρίσκεται σε ύφεση στις ΗΠΑ, αν και οι πωλήσεις εμφανίζουν αυξητική πορεία. Κατά συνέπεια, εκείνοι που ήδη τα κατέχουν μπορούν να αγοράζουν περισσότερα από ένα, σύμφωνα με την Kalesan.\nΕντούτοις, σε σύγκριση με άλλες ανεπτυγμένες χώρες, η κυριότητα των πυροβόλων όπλων από πολίτες στις ΗΠΑ παραμένει εξαιρετικά υψηλή.\nΗ Αυστραλία, όντας αντιμέτωπη με αυξημένο ποσοστό θανάτων από ένοπλες συμπλοκές, κατέστησε υποχρεωτική την παράδοση των όπλων το 1996, και έκτοτε το σχετικό ποσοστό έχει πέσει κατακόρυφα.\nΕν κατακλείδι, στη νέα έρευνα, η οπλοκατοχή εμφανίζεται λιγότερο συχνή σε πολιτείες με αυστηρότερες πολιτικές ελέγχου, αλλά δεν είναι σαφές αν οι νόμοι αλλάζουν την κουλτούρα του κράτους, ή αν η κουλτούρα του κράτους φέρνει τους σχετικούς νόμους σύμφωνα με τον Δρ Μάικλ Siegel της Σχολής Δημόσιας Υγείας στο Πανεπιστήμιο της Βοστόνης.\nBindu Kalesan, Siegel, ΑΛΑΣΚΑ, ΗΠΑ, ΝΕΑ ΥΟΡΚΗ, οπλοκατοχή


Κυκλοφοριακές ρυθμίσεις στην περιοχή του αρχαίου θεάτρου Μιέζας – Περισκόπηση\nΚυκλοφοριακές ρυθμίσεις στην περιοχή του αρχαίου θεάτρου Μιέζας\nγια τη Δευτέρα 07-08-2017 (από τις 20:00 έως μισή ώρα μετά τα μεσάνυχτα), για τα “Εγκαίνια του Αρχαίου Θεάτρου της Μίεζας κατά την εκδήλωση της Πανσελήνου”\nΟι κυκλοφοριακές ρυθμίσεις προσωρινού χαρακτήρα θα εφαρμοστούν στην ασφαλτοστρωμένη οδό που οδηγεί στο Αρχαίο Θέατρο της Μίεζας. Αφορούν στο τμήμα από τη συμβολή της οδού με την Επαρχιακή οδό Βέροιας – Σκύδρας και σε μήκος 900 μέτρων περίπου, μέχρι το προτεινόμενο σημείο αναστροφής μετά τη διασταύρωση προς το θέατρο.\nΘα επιτρέπεται η στάθμευση στη δεξιά πλευρά της οδού, με κατεύθυνση από την Επαρχιακή οδό προς το Αρχαίο Θέατρο όπου και θα τοποθετηθούν σήματα Π-31 (χώρος επιτρεπόμενης στάθμευσης) κατά μήκος της οδού. Επιπλέον θα βρίσκονται: ένα άτομο επί της Επαρχιακής οδού το οποίο θα ρυθμίζει την κυκλοφορία και δύο άτομα τα οποία θα ρυθμίζουν τις θέσεις στάθμευσης κατά μήκος της οδού.\nΣτη συμβολή της οδού αυτής με το χωματόδρομο που οδηγεί στο χώρο του Θεάτρου, θα τοποθετηθούν πλαστικές μπάρες τύπου new jersey, με σκοπό την απαγόρευση της κυκλοφορίας των οχημάτων προς το χώρο του θεάτρου και τη διευκόλυνση της προσέλευσης και αποχώρησης πεζή των θεατών.\nΗ κυκλοφορία των οχημάτων από τη Νάουσα προς το Αρχαίο Θέατρο, στη θέση Πλακένια, θα απαγορευθεί. Αυτό θα επιτευχθεί με την ύπαρξη ατόμου το οποίο θα οδηγεί τα οχήματα προς την Επαρχιακή οδό Βέροιας – Σκύδρας μέσω Κοπανού.\nΜετά το πέρας της εκδήλωσης, και σε χώρο 150 μέτρων πιο πάνω από την είσοδο του θεάτρου, όπου υπάρχει φυσική διαπλάτυνση, θα επιτρέπεται η αναστροφή των οχημάτων, για να κατευθυνθούν προς την Επαρχιακή οδό Βέροιας – Σκύδρας. Η κυκλοφορία προς Νάουσα, από την περιοχή “Πλακιένια”, θα διεξάγεται πλέον κανονικά.\nΟι ρυθμίσεις θα εφαρμοστούν από τις 20:00 έως τις 00:30.\n← Αυγουστιάτικη πανσέληνος στην Ημαθία → Αγροτικός Σύλλογος Βέροιας: οι ροδακινοπαραγωγοί της Ημαθίας ζουν τη χειρότερη χρονιά στην ιστορία


Επιδότηση αγοράς ηλεκτρικού οχήματος: Αρχίζουν οι αιτήσεις - Τι πρέπει να γνωρίζετε - Michanikos Online\nΜεταξύ άλλων, σε ό,τι αφορά τα αυτοκίνητα διευκρινίζεται πως η επιδότηση υπολογίζεται επί της πραγματικής λιανικής τιμής προ φόρων, αφού αφαιρεθούν τυχόν εκπτώσεις που κάνει ο πωλητής. Επίσης, δεν επιδοτείται ο πρόσθετος εξοπλισμός αλλά μόνο η τιμή του βασικού μοντέλου ενώ δεν επιδοτούνται οι τόκοι σε περίπτωση αγοράς με διακανονισμό. Σε περίπτωση leasing, ο μισθωτής οφείλει στο τέλος της χρονομίσθωσης να αγοράσει το όχημα ενώ σε περίπτωση αγοράς οφείλει να το κρατήσει στην κατοχή του για τουλάχιστον τρία χρόνια.\nΣύμφωνα με τον υπουργό Περιβάλλοντος και Ενέργειας, Κωστή Χατζηδάκη, ο προϋπολογισμός της δράσης αρκεί για να επιδοτηθούν περί τα 15.000 αυτοκίνητα (αυτοκίνητα και ταξί) και 12.500 δίκυκλα (ποδήλατα και σκούτερ). Οι επιδοτήσεις, σε ποσοστό επί της λιανικής τιμής προ φόρων ή σε απόλυτες τιμές αν πρόκειται για απόσυρση ή για αγορά φορτιστή, για όλες τις κατηγορίες οχημάτων και καταναλωτών παρουσιάζονται συνοπτικά στον συνημμένο πίνακα που περιλαμβάνεται στον οδηγό του προγράμματος.\nΥπενθυμίζεται, όπως αναφέρει το ΑΠΕ-ΜΠΕ, ότι οι δαπάνες για αγορά ηλεκτρικών οχημάτων είναι επιλέξιμες για χρηματοδότηση ήδη από τις 7 Αυγούστου, οπότε και δημοσιεύθηκε στην Εφημερίδα της Κυβερνήσεως (ΦΕΚ 3323 Β/7.8.2020) η Κοινή Υπουργική Απόφαση για τη δράση «Κινούμαι Ηλεκτρικά».\nΣτην διεύθυνση kinoumeilektrika.ypen.gr είναι αναρτημένος ο οδηγός του προγράμματος, η λίστα με τα αυτοκίνητα που είναι επιλέξιμα για επιδότηση και οι τιμές τους, τα απαιτούμενα δικαιολογητικά, κ.ά.\nΈργο αξιοθαύμαστης γλυπτικής του 20ού αιώνα στην Κέρκυρα, η γέφυρα...


dangerfew!!!: Το λεγόμενο "ασφαλιστικό" δεν είναι ζήτημα οικονομικο-λογιστικό\nμαρέσει...μπορεί νάσαστε λίγοι και χαρούμενοι αλλά λέτε\nΔεκεμβρίου 10, 2007 11:51 μ.μ.\nΑνώνυμε/η ευχαριστούμε για τα καλά σου λόγια!\nΔεκεμβρίου 11, 2007 7:38 μ.μ.\nΑΥΤΟ ΕΙΝΑΙ ΚΟΙΝΩΝΙΑ\nΔεκεμβρίου 12, 2007 8:48 μ.μ.\nΈτσι είναι Καπ-Κουμ,\nόταν μια κοινωνία κοντεύει ολοένα και περισσότερο ν' αφήσει στους επόμενους ΧΡΕΗ και μόνο χρέη...\nΔεκεμβρίου 13, 2007 11:16 π.μ.\nσίγα μας έκανες να κλάψουμε.\nΡε τι καλο ήταν το γεροντάκι που φύτευε και πότιζε τι μηλιά.\nΣφαίρες σε τίποτα κεφάλια είχε φυτέψει -γιατι έτσι κάνουν οι άνθρωποι χολοου, τις μηλιές τις ποτίζει κι η βροχούλα- ...ο παπούκος ο καημένος που βρήκε και τις μηλιές ποτισμένες από τους παλιούς? Κλαψ\nΝα μας τον γνωρίσεις ρε συ χολοου αυτόν το παπούλη\nΑυτά για "τα χρέη",τα έγραφαν και ρωμαίοι χρονογράφοι (αρχαίοι ρωμαίοι χρονογράφοι)\nαλλού είναι το ψητό φίλε και το ξέρεις ... κι ασε το τι θα "αφήσουμε στα παιδάκια μας".\nΑχ μωρέ πως τα λυπάμαι τα παιδάκια μας...\nτα καημένα τα παιδάκια μας να τα προικίσουμε, να μαζευτούμε και να κάνουμε την κοινωνία καλύτερη για τα παιδάκια μας μωρε, να την κάνουμε παιδικό σταθμό με νεροτσουλήθρες και κουβαδάκια.\nΚι εσύ ρε Κα Γου, πολύτεκνος κι εσύ βρε.\nΑντε ρε παιδιά το άλλο Σαββατο συγκέντρωση στους Ναυτοπρόσκοπους στην Μαρίνα Ζεας να βγούμε να μοιράσουμε μικρά μήλα κι αχλάδια ρόδια και γλυκό σταφύλι και Κυδώνι όπως το έκανε η Γιαγιάκα μου μιας κι είναι χρονιάρες μέρες... και την Κυριακή στο κατηχητικό.\nΙανουαρίου 05, 2008 3:39 μ.μ.\nα, χρονικογράφοι ήθελα να γράψω αλλά είμαι από τους παλιούς, και ... παιδάκι μου τι να κάνεις έτσι μας τα έμαθαν έτσι τα λέμε και μπερδευόμαστε.\nΙανουαρίου 05, 2008 6:40 μ.μ.\nείσαι τόσο κακός όσο θέλεις να δείχνεις ή σου βγαίνει απλά από αντίδραση στους καλωσυνάτους μαλακοκάβληδες;\nAnyway, η ανθρωπότητα δεν μεγάλωσε μόνο σφαίρες μπαρουτοκαπνισμένε μου!\nΈβαλαν σ' αυτή το λιθαράκι τους και κάποιοι πραγματικά καλοί άνθρωποι, άνθρωποι φροντιστεροί που λέμε, χωρίς αυτό να σημαίνει πως ήταν αγαθιάρηδες όπως νομίζεις.\nΞέρεις, μπορεί θαυμάσια να είσαι και ξύπνιος και υποψιασμένος και καλός άνθρωπος - δηλαδή άνθρωπος με ηθικό δίλημμα και με ηθική επιλογή υπέρ του καλού ...\n... και ναι, ναι, όλα αυτά δεν είναι πολύ μοντέρνα, το ξέρω, αλλά τι να κάνουμε; είναι πολύ πραγματικά.\nΙανουαρίου 09, 2008 1:46 μ.μ.\nΑγαπητε χόλοου , για να συνεννοηθούμε καλέ μου άνθρωπε όταν έκανα το σχόλιο δεν σκεφτόμουν εξω-ιστορικά όπως εσύ. Δηλαδή με καλό και κακό.\nΕκεί όντως υπάρχουν καλοί και κακοί θεοί, δαίμονες, νεραιδούλες κενταυροι, παναγίτσες χριστούληδες διαβολάκια....\nΑυτοί όμως δεν είναι άνθρωποι είναι ή θεάνθρωποι , ή πνεύματα ή πλάσματα γενικώς η το πολύ τίποτες Σαμάνοι τίγκα στην ντρόγκα.\nΓια τους ανρώπους ρε χολοου μιλούσα και όχι μόνον για την μοντέρνα ιστορία τους αλλά και την παλιότερη και την αρχαία που το καλό και το κακό δεν υπάρχει που είναι μπερδεμένα τα πράγματα και χιλιάδες Ανθρωποι μπορεί να υποστηρίξουν τον μετέπειτα μυθολογημένο ως "κακό" εχοντας πιστεψει το παραμύθι ότι είναι καλός.\nΒεβαίως υπάρχει και η "ιστορία της φιλανθρωπίας" αλλά αυτήν χόλοου δεν την γνωρίζω.\nΔηλαδη εγώ το πήγα "άνθρωπος προς άνθρωπο" και όχι φιλάνθρωπος προς άνθρωπο ή θεάνθρωπος προς άνθρωπο,\nΑν βεβαια το πάμε έτσι τότε ο καλός παππούλης μπορεί να παίξει σημαντικό πραγματι ρόλο παραδείγματος στα μικρά παιδάκια και να χουμε πολλές πολλές μηλιες καρποφορούσες και φουντωτές.\nΑλλά όχι εδώ και σίγουρα όχι τώρα.\nΚαι για να σου πω και το άλλο δεν βιάζομαι καθόλου, ο παράδεισος μπορεί να περιμένει.\nΙανουαρίου 10, 2008 3:34 μ.μ.\n@ Ταλιβαν Φίου,\nθα σε απογοητεύσω, φίλε, αλλά όλα αυτά περί απόλυτης σχετικότητας του καλού και του κακού μπορεί να τα σκεφτεί και να τα πει κανείς, μόνον όταν βρίσκεται ΕΚΤΟΣ ΚΟΣΜΟΥ και τον θωρεί από ψηλάάάάά.\nΚοντολογίς, είναι σκέτες ιδέες και ταιριάζουν με μια ελιτίστικη = παθητική, σνομπ, δειλή στο βάθος στάση ζωής. Κι αυτή είναι της μόδας.\nΤΗΝ ΩΡΑ όμως ΠΟΥ ΚΑΛΕΙΣΑΙ ΝΑ ΔΙΑΛΕΞΕΙΣ ΜΕ ΠΟΙΟΝ ΘΑ ΠΑΣ ΚΑΙ ΠΟΙΟΝ Θ' ΑΦΗΣΕΙΣ - κι αυτό τυχαίνει φίλε να είναι η ζωή επάνω στη γη -, τότε το καλό και το κακό δεν είναι ΚΑΘΟΛΟΥ σχετικά. Καίνε αδερφέ, πώς το λένε!\nΤούτο διδάσκει η (ντεμοντέ σήμερα) αγωνιστική στάση ζωής.\nΙανουαρίου 11, 2008 12:38 π.μ.\nΑντίθετα φίλε χόλοου, νομίζω ότι οι καλοί αμερικάνοι και οι κακοί άραβες είναι της μόδας.\nΜάλλον μιλάμε για κλασσικά "κοψίματα".\nΠάλι στηρίζεσαι -και αρχίζω να απορώ- σε έναν διαχωρισμό, αυτόν τώρα του σχετικού-απόλυτου.\nΗ αγωνιστική στάση ζωής που κι αυτή είναι "κλασσικό κόψιμο" και όχι μόδα\nδεν διδάσκει με ποιόν θα πας και ποιόν θα αφήσεις αλλά το ΝΑ ΕΙΣΑΙ ΕΔΩ-ΤΩΡΑ.\nΚαι άσε τα περι μοδός και περί "απολύτου σχετικότητος" κατα μέρος.\nΑλλά μπορεί αγαπητε μου χόλοου να συνεννοηθούμε.\nΕσύ ψάξε τον καλό και τον κακό Το Καλό και Το Κακό, και μόλις το βρεις σφύρα το. Εγώ ΕΔΩ θα είμαι με όποιο καλό και όποιο κακό θες εσύ...δεν με νοιάζει, αρκει να μην μου χαθείς στο ψάξιμο. Με καταλαβαίνεις υποθέτω, είμαι από αυτούς τους μοδάτους που είναι υπέρ της ΠΑΡ ΟΥΣΙΑΣ.\nΙανουαρίου 11, 2008 9:34 π.μ.\nάσχετο με το θέμα μας αυτό το περί καλών αμερικάνων και κακών ταλιμπάν (ή το ανάποδο).\nΤο να είσαι "εδώ-τώρα" δεν σημαίνει τίποτα: και η γάτα του ήταν "εδώ-τώρα" (μέχρι να ψοφήσει), όπως επίσης και τα φυτά στις γλάστρες του μπαλκονιού μου.\nΌλοι και όλα "εδώ-τώρα" είμαστε! Το θέμα είναι ΠΩΣ είμαστε! Είμαστε σαν ελεύθερα όντα ή απλώς προσαρμοσμένοι στην περίσταση;\nΕάν είμαστε "εδώ-τώρα" σαν ελεύθερα όντα (στα χρόνια μου αυτό ήταν συνώνυμο του ανθρώπου), τότε σημαίνει ότι ΕΠΙΛΕΓΟΥΜΕ το ΠΩΣ είμαστε "εδώ-τώρα". Ειδεμή, αν δεν επιλέγουμε, είμαστε απλώς προσαρμοσμένοι στην περίσταση (στα χρόνια μου αυτό το λέγαμε κομφορμισμό).\nΕ, λοιπόν, δεν υπάρχει ουσιαστικά ελεύθερη επιλογή άλλη από την ΗΘΙΚΗ ΕΠΙΛΟΓΗ, τουτέστιν την επιλογή μεταξύ καλού και κακού.\nΔιαχωρίζω εγώ κάτι που δεν είναι από μόνο του διαχωρισμένο;\nΉ μήπως, από φόβο μπας και "διαχωρίσεις", πέφτεις στην πνευματική νύχτα όπου όλες οι αγελάδες είναι μαύρες;\nΙανουαρίου 11, 2008 10:02 π.μ.\nΜα έχουμε τα ίδια χρονια ρε παλιοκαραβάνα χολοου, αρα μάλλον στα δικά "μας" χρονια είμασταν σε άλλες διαστασεις, γιατι στα δικά μου χρόνια τα "ελεύθερα όντα" ήταν κάτι χαζοχαρούμενοι με κιθάρες.\nΜήπως είσαι φαν της αρλέτας ρε χολοου ή μήπως του Κινούση.\nΗ άλλη πιο πιθανή περίπτωση είναι να με μπερδεύεις με άλλον.\nΚατα τα άλλα παμπόνηρα, για μικρά παιδιά, που μου λές ρώτα τη γάτα σου (που δεν θα ναι του Σρεντιγκερ) ποιο είναι το εδώ και το εκει της ποιο είναι το τώρα το πρίν και το μετα της και περίμενε να δεις τι θα σου πει. Πού θα πάει.\nΕπίσης το "έλεύθερη επιλογή" είναι μια από τις βασικές αντιφάσεις όρων που χρησιμοποιεί κάθε τόσο αυτός που κάνει κουμάντο στο πάνελ των επιλογών.\nΚαι η ΗΘΙΚΗ ΕΠΙΛΟΓΗ το ίδιο.\nΕδώ θύμισες Αυλωνίτη σε μέτρια ελληνική κωμωδία "πνευμα και ηθική" ...θυμάσε\nοσο για την ερώτησή\n"Διαχωρίζω εγώ κάτι που δεν είναι από μόνο του διαχωρισμένο; και την\nπνευματική νύχτα όπου όλες οι αγελάδες είναι μαύρες"\nΑυτά μεταξύ μας τα χω πει και γώ σε κάτι κοπελίτσες που κυάλαρα όταν ήμουν φοιτητής στην αρχιτεκτονική και πιάσανε. Τότε δεν υπήρχε και η "μεταμοντέρνα" πνευματική νύχτα και τα πράγματα ήσαν πιο εύκολα. Αλλά για να παραστήσω και λίγο το χαζό όπως εσύ με τα "ειμαστε όλοι εδώ" και να σου απαντήσω, Ναι την νύχτα τι θες να ναι οι αγελάδες άσπρες.\nΤην νύχτα δεν υπάρχουν καν αγελάδες.\nΕλα πιασε αλλο θεμα ποτιζομηλε παπουκο μου. Αυτο δεν βγήκε.\nΙανουαρίου 11, 2008 6:38 μ.μ.\nβλέπω ότι την κάνεις με πλάγια πηδηματάκια. Η ΧΕΙΡΟΤΕΡΗ απάντησή σου ήταν η τελευταία. Γιατί; Στέρεψες από επιχειρήματα;\nΠάντως ΣΙΓΟΥΡΑ δεν έχουμε τα ίδια χρόνια αδερφέ, γιατί στα νιάτα μου δεν έπαιζαν "κάτι χαζοχαρούμενοι με κιθάρες". Αυτοί (και η Αρλέτα) έδρασαν όταν ήμουνα μικρό νινί.\nΆρα είσαι και παλιόγερος - χωρίς παρεξήγηση, έτσι;\nΠεριμένω σπινθηριστά επιχειρήματα, όπως και στις προηγούμενες απαντήσεις σου.\nΙανουαρίου 11, 2008 8:23 μ.μ.\nΤαλιμπαν, αυτό που ήθελα να μου εξηγήσεις είναι αν πιστεύεις ότι οι άνθρωποι που κατήργησαν πχ. το δουλεμπόριο, τον 18ο αιώνα στην αγγλία ή οι άνθρωποι που προσπάθησαν εμπνεύστηκαν και πολλές φορές κατάφεραν αλλαγες (οκταωρο, δικαιωμα στην απεργία, δημοκρατικές εκλογές, ισότητα και ισονομία, δωρεάν παιδεία, ασφάλιση, δημόσια υγεία κτλ.)\nτί ήταν χαζοχαρούμενοι, αιμοσταγείς πολεμόχαροι στρατηλάτες,θεούληδες και ναυτοπρόσκοποι,καλές νεραιδούλες μήπως? ή άνθρωποι με δράση και όραμα για έναν κόσμο ΚΑΛΥΤΕΡΟ.\nΣε ενοχλεί η έκφραση "καλός άνθρωπός"? Μην σε ενοχλει, γιατι είναι θέμα ουσίας το να μπορεούμε να την ξεστομίσουμε.\nΜπορεί να διαφωνώ με την εξυπνάδα του χόλοου ότι το είναι της γάτας του ΕΙΝΑΙ (μάλλον κι αυτός διαφωνεί) αλλά συμφωνώ ότι αργά ή γρήγορα- κι εσύ φρόντισε το συντομότερο να το κάνεις - πρέπει να πάρεις μια θέση.\nΑλλιώς η ζωή φίλτατε είναι βαρετή.\nΤώρα το ΚΑΛΟ και το ΚΑΚΟ είναι σίγουρα μια δυνατή αρχή που υπόσχεται και δια-τηρεί ισχυρότατες συγκινήσεις.\nΧαπι Φιου κρατάτε γερά. Το σαιτ σας το παρακολουθώ τα τελευταία τεσσερα χρόνια και, πραγματι, εμφανίζεστε σπάνιότερα αλλά σίγουρα αξίζει αυτό μιας και το περιεχόμενο έχει αναβαθμιστεί πολύ.\nΕίναι από τα πραγματικά σπάνια περιοδικά που τα κείμενα, ακόμη κι αυτά που είναι "ελαφρά" η "ενημερωτικά" τα βρίσκω εξαιρετικά ενδιαφέροντα και διασκεδαστικά.\nΓια το thingingbites\nκαι το Poetry Box ειδικά νομίζω ότι σας αξίζουν κι άλλα "μπράβο!"\nυγ.Ασχετη ερώτηση σχετική με το εντιτόριαλ σας , ό τίτλος του με παραξενεψε, όχι ότι έχω κάτι με τα υβρίδια, (και γενικά δεν συμμερίζομαι τις θεωρίες περι υπάρξεως μιας "μετα-νεωτερικότητας" κτλ.) αλλά δεν κολλάει...\nΙανουαρίου 12, 2008 9:56 π.μ.\nεκ μέρους όλων σε ευχαριστώ θερμά. Ωραία τα είπες στον Ταλιμπάνο! Για το "υβρίδιο" ... κάναμε λιγάκι πλάκα αλλά η αλήθεια είναι πως είμαστε, μετά χαράς, και "διασταύρωση διαφορετικών ποικιλιών". Εξαρχής μάλιστα. Άλλοτε βγαίναμε λίγο στραβοχυμένα, άλλοτε ασχημούτσικα, άλλοτε πιο συμπαθητικά, άλλοτε ακόμα καλύτερα .. ε, το χαπίφιο είδος παλεύει να βελτιωθεί.\nΙανουαρίου 12, 2008 3:25 μ.μ.\nGasper μη βαράς ηρέμησε.\nΦυσικά και έχω την απαραίτητη τόλμη να μιλήσω για καλούς ανθρώπους.\nΗ κουβέντα στο συγκεκριμένο ποστ ξεκίνησε από την ειρωνική κριτική που έκανα στο παράδειγμα του "καλού παππουκα" που πότιζε την Μηλια.\nΠερισσότερο "αισθητικό" ήταν αρχικά το "προβλημά" μου.\nΚι εγώ θαμών της χιπιφιώτικης κατάστασης είμαι.\nκαι κατα τα άλλα συμφωνώ, αν εξαιρέσεις το ότι ο Ned Ludd δεν πότιζε μηλιές, ...ο Blanqui ίσως.\nΙανουαρίου 12, 2008 5:18 μ.μ.\nΤώρα το είδα καταρχήν δεν είμαι καθόλου κα - γου (Ρούνι).\nΠάνω κάτω στη γενιά των 700 έουρος ανήκω..\nΕίτε έτσι, είτε αλλιώς, είτε με καλοσύνη, είτε με λογικότητα στο ίδιο στόχο στοχεύετε... στην κοινωνία. Το κηνύγι του μονοσήμαντου κέρδους είτε ανήθικο είναι είτε παράλογο, το ίδιο κάνει.\nΡε παιδιά, ας αφήσουμε λίγο τα θέματα της Γραμμικής Β' και να δούμε και εμείς τι μήλα κουβαλάμε και αφήνουμε.\nΙανουαρίου 14, 2008 2:40 π.μ.\n@ αγαπητέ Ταλιμπάνο,\n"αισθητικά" μιλώντας δηλαδή, θα προτιμούσες μια εικόνα καταστροφής του παρόντος χάριν του μέλλοντος (Ludd) παρά δημιουργίας του μέλλοντος μέσα στο παρόν (ο παππούκος μου).\nΊσως σου διαφεύγει ότι, για να μεγαλώσεις μια μηλιά, πρέπει να ξερριζώσεις τα ζιζάνια που πάνε να την πνίξουν (και θα ήταν βλακώδες να μην το κάνεις αυτό) ...\n... αλλά και ότι το να ξερριζώνεις ζιζάνια στο έτσι, χωρίς να έχεις τίποτα φυτέψει, είναι θλιβερά παρανοϊκό.\nΙανουαρίου 14, 2008 9:25 π.μ.\nΕννοούσα το παραβολικόν βουκολικόν του πράγματος, βρε παιδί μου.\nΞέρεις τώρα... η προφάνεια μπορεί να γίνει όντως δημιουργικό εργαλείο , αλλά μπορεί και να αποτύχει και να βγάλει γέλοιότητα σε κάτι μοντέρνους σαν και του λόγου μου.\nΕξυπνα παλλικάρια φαινεστε, μπορείτε άαααανετα.\nΕιδικά τώρα που είστε όντως λίγοι και καλοί.....\nΠάμε παρακάτω, ή μάλλον παραπάνω.\nΙανουαρίου 15, 2008 9:50 π.μ.\nνα γελάσουμε λιγάκι: τι θα έλεγες αν, αντί για το "βουκολικόν" με τη μηλιά, έγραφα κάτι στο πιο αγριεμένο...\nπ.χ. ένα γεροντάκι Hell's Angel, καθότανε και γυάλιζε και λάδωνε τη Harley του, και πέρασε ένα πανκιό παλικαράκι, κ.λπ.;\nΔεν κολλάμε φίλε, πάμε παρακάτω, παραπάνω!!!\nΣπινθήρες να βγαίνουν, όπως με την κουβέντα μας, για την οποία και σε ευχαριστώ...\n... κι εύχομαι να ξαναδιασταυρώσουμε τα λόγια μας!\nΙανουαρίου 15, 2008 1:05 μ.μ.


Ποια είναι τελικά η θρυλική Λουκρητία Βοργία; - Νέα Κρήτη\nΠοια είναι τελικά η θρυλική Λουκρητία Βοργία;\nΣαν σήμερα 24 Ιουνίου: Πέθανε μία από πιο αινιγματικές γυναίκες στην ιστορία, η Λουκρητία Βοργία. Γεννήθηκε ο Λίονελ Μέσι. Καταδικάστηκε η Τουρκία για Ισαάκ και Σολωμού. Έγινε η μάχη του Μπάνοκμπερν για την ανεξαρτησία της Σκοτίας και καταστράφηκε η γέφυρα του ποταμού Κβάι στη Βιρμανία\nΛουκρητία: Ο θρύλος της πιο αινιγματικής γυναίκας\nΉταν 24 Ιουνίου του 1519, όταν πεθαίνει στη Φεράρα της Ιταλίας η Λουκρητία Βοργία (Lucrezia Borgia), μία από τις πιο αινιγματικές γυναίκες όλων των εποχών. Διάσημη για τη φυσική ομορφιά της, η Λουκρητία ήταν νόθα κόρη του Πάπα Αλέξανδρου Στ', κατά κόσμον Rodrigo Borgia.\nΠατρόνα της Αναγέννησης και προστάτιδα των Τεχνών, έμεινε στην ιστορία, καθώς κατηγορήθηκε ότι συνωμότησε για την εξόντωση των πρώτων συζύγων της, ότι δηλητηρίασε τους αντιπάλους του πατέρα της, καθώς και ότι διατηρούσε αιμομικτικές σχέσεις με τον αδερφό της (Cesare Borgia).\nΗ Λουκρητία παντρεύτηκε τρεις φορές, ενώ ο πρώτος της γάμος έγινε όταν αυτή ήταν μόλις 13 ετών! Στον τελευταίο της γάμο, πάντως, υπήρξε αφοσιωμένη σύζυγος. Απέκτησε συνολικά επτά παιδιά, ωστόσο η τελευταία της γέννα ήταν μοιραία, καθώς δεν άντεξε και ξεψύχησε κατά τη διάρκεια του τοκετού. Ήταν μόλις 39 ετών.\nΗ μάχη του Μπάνοκμπερν κι η ανεξαρτησία της Σκοτίας\nΣτις 24 Ιουνίου του 1314 λαμβάνει χώρα η περίφημη μάχη του Μπάνοκμπερν, στη Σκοτία. Οι Σκοτσέζοι, με επικεφαλής τον Τζακ δε Μπρους, νικούν τον αγγλικό στρατό του βασιλιά Εδουάρδου Β' και διασφαλίζουν την ανεξαρτησία της πατρίδας τους από την Αγγλία.\n1945: Η γέφυρα του ποταμού Κβάι\nΤο ημερολόγιο έδειχνε 24 Ιουνίου του 1945 όταν σημειώνεται η καταστροφή της γέφυρας του ποταμού Κβάι, στα σύνορα Βιρμανίας-Ταϊλάνδης. Η γέφυρα είχε χτιστεί με καταναγκαστική εργασία Άγγλων και συμμάχων αιχμαλώτων για λογαριασμό των Ιαπώνων κατακτητών. Το εν λόγω πολεμικό επεισόδιο έμελλε να μεταφερθεί στη μεγάλη οθόνη στην ομώνυμη ταινία με πρωταγωνιστές τους Άλεκ Γκίνες και Γουίλιαμ Χόλντεν.\nΤα 30 κεράκια του Λιονέλ Μέσι\nTριάντα ετών γίνεται σήμερα ο - κατά πολλούς - καλύτερος εν ενεργεία ποδοσφαιριστής στον κόσμο, Λιονέλ Αντρές Μέσι Κουτσιτίνι. Ο Μέσι γεννήθηκε στις 24 Ιουνίου του 1987 στο Ροζάριο της Αργεντινής (γενέτειρα του Ερνέστο Γκεβάρα). Έφυγε από την πατρίδα του σε ηλικία μόλις 13 ετών, για λογαριασμό της Μπαρτσελόνα, ενώ μέχρι τότε ανήκε στο δυναμικό της Νίουελς Ολντ Μπόις. Έχει κατακτήσει - μεταξύ άλλων - 4 Τσάμπιονς Λιγκ, 7 πρωταθλήματα Ισπανίας, 3 ευρωπαϊκά Σούπερ Καπ, δύο Παγκόσμια Κύπελλα Συλλόγων, ένα χρυσό ολυμπιακό μετάλλιο και ένα Παγκόσμιο Κύπελλο (Κ-20). Εξάλλου, έχει κερδίσει 5 φορές τον τίτλο του κορυφαίου ποδοσφαιριστή της χρονιάς στον κόσμο, ενώ έχει αναδειχθεί και πρώτος σκόρερ στο Τσάμπιονς Λιγκ τέσσερις συνεχόμενες σεζόν.\nΗ καταδίκη της Τουρκίας για Ισαάκ και Σολωμού\nΤο ημερολόγιο έδειχνε 24 Ιουνίου του 2008, όταν το Ευρωπαϊκό Δικαστήριο Ανθρωπίνων Δικαιωμάτων καταδίκαζε την Τουρκία για τις δολοφονίες των Ισαάκ και Σολωμού στη νεκρή ζώνη, κοντά στην κατεχόμενη Αμμόχωστο, τον Αύγουστο του 1996. Το Δικαστήριο επιδίκασε αποζημίωση 80.000 ευρώ στη χήρα του Τάσου Ισαάκ και 35.000 ευρώ στον πατέρα του Σολωμού Σολωμού. Εξάλλου, επιδικάστηκε αποζημίωση 15.000 ευρώ στον αδελφό του Ισαάκ, ενώ το ίδιο ποσό επιδικάστηκε και στον αδελφό του Σολωμού.


Γιατί στον κατήφορο τρέχει γρηγορότερα η Οικονομία, του Ηλία Καραβόλια - iporta.gr\nΗλίας Καραβόλιας / 19 Ιουνίου 2020 / No Comment\nΓιατί στον κατήφορο τρέχει γρηγορότερα η Οικονομία, του Ηλία Καραβόλια\nΣε ένα τεχνικό άρθρο ο καθηγητής στο Πανεπιστήμιο Μακεδονίας Ι. Μαραγκός εξηγεί τον καταστροφικό ρόλο για τις ζωές μας των υποεκτιμώμενων πολλαπλασιαστών στην δημοσιονομική πολιτική κατά την περίοδο των μνημονίων. Καταλήγει στο ορθολογικό συμπέρασμα ότι πρέπει να αποφευχθεί το ίδιο λάθος στην τωρινή ύφεση. Και προτείνει αυτό που όλοι λίγο-πολύ οι γνωρίζοντες την κευνσιανή οικονομική θεωρία λένε: επιβάλλεται να ενισχυθούν οι κρατικές δαπάνες. Όσοι πολέμιοι της κευνσιανής οικονομικής φιλοσοφίας βιάζονται να αντιδράσουν διαβάζοντας την δαιμονοποιημένη φράση(κρατικές δαπάνες) ας κάνουν λίγο υπομονή διότι στο άρθρο του καθηγητή Μαραγκού θα ανακαλύψουν κρυμμένες υπεραξίες σε κομβικά σημεία της ανάλυσης του.\nΑφού παραπέμπει σε τεκμηριωμένες διεθνείς ακαδημαϊκές μελέτες προ και μετά την παγκόσμια χρηματοπιστωτική κρίση του 2008, αποτυπώνει με πίνακες και στοιχεία την μαθηματική διάσταση του προβλήματος των μνημονίων: την υποεκτίμηση απο την τρόικα των πολλαπλασιαστών που έτσι μετατράπηκαν σε επιταχυντές της ύφεσης. Και που το ΔΝΤ παραδέχεται το 2012 ότι αυτοί ήταν “συστημικά πολύ χαμηλοί” για τις 28 χώρες της ΕΕ. Το τι σήμαινε τελικά αυτό για την εσωτερική υποτίμηση που εφαρμόστηκε στην χώρα μας το μάθαμε καλά. Χωρίς να είναι φυσικά μόνο αυτή η αιτία της μακρόχρονης κρίσης και χωρίς να σημαίνει-κατά την προσωπική μου γνώμη- ότι ήταν εντελώς λάθος τα μνημόνια.\nΑυτό στο οποίο οι οικονομολόγοι δεν μπορούμε ίσως να εμβαθύνουμε είναι το γιατί τελικά υποεκτιμήθηκαν οι πολλαπλασιαστές. Αλλά μπορούμε όμως να μετρήσουμε το γιατί τελικά “συμπεριφέρθηκαν” διαφορετικά απο τις προγνώσεις των τροϊκανών τεχνοκρατών.\nΓι αυτό το ζήτημα ο καθηγητής Μαραγκός παραθέτει ένα εξαιρετικά καλογραμμένο ξένο ακαδημαικό άρθρο( Charles, Dallery, and Marie, (2018), “Why Are Keynesian Multipliers Larger in Hard Times? A Palley-Aftalion-Pasinetti Explanation”, Review of Radical Political Economics, Vol. 50 No. 4) στο οποίο οι συγγραφείς του εξάγουν το εξής συμπέρασμα: ότι στην αρχή, αλλά και κατά τη διάρκεια της κρίσης, οι πολλαπλασιαστές αυξάνονται. Και όσο βαθύτερη είναι η κρίση τόσο μεγαλύτερη είναι και η αύξηση των πολλαπλασιαστών.\nΠώς όμως μπορούμε να εξηγήσουμε την αύξηση των πολλαπλασιαστών κατά τη διάρκεια της κρίσης; Η εξήγηση βασίζεται κατά τους μελετητές στις εισαγωγές και στο ποσοστό εισαγόμενων υλικών στα στοιχεία της συνολικής ζήτησης. Παραθέτει ο καθ.Μαραγκός τα μεγέθη του 2005 όπου η Ελλάδα είχε ποσοστό εισαγόμενων υλικών στις επενδύσεις και στις εξαγωγές μεγαλύτερο από αυτό τόσο στην ιδιωτική όσο και στην κρατική κατανάλωση.\nΑφού το χωνέψουμε ως δεδομένο αυτό, έρχεται τώρα να εξηγήσει την ταχύτητα που έχει στον κατήφορο μια οικονομία σαν την ελληνική, η έννοια της ροπής: η προς τα κάτω κλίση, η κατωφέρεια στην μηχανική της οικονομίας. Δεν θα κουράσω με λοιπά οικονομικά στοιχεία. Έχει σημασία όμως να πιάσουμε το νόημα της έννοιας “ροπή” γιατί η συμβολή της στα μεγέθη( εισαγωγές, κατανάλωση, κρατικές δαπάνες) είναι αυτή που μετατρέπει τους πολλαπλασιαστές σε επιταχυντές της ύφεσης.\nΟ κοινός νους θα το μεταφράσει όλο αυτό ίσως με την πρόταση που αποτυπώνει την γνωστή εθνική μας παθογένεια: εισάγουμε περισσότερα απο όσα εξάγουμε και καταναλώνουμε περισσότερα απο όσα παράγουμε. Δεν είναι φυσικά αυτό το συμπέρασμα που προσπάθησα να μεταφέρω απο τις αναλύσεις και τις μελέτες που παρατέθηκαν. Αλλά φρονώ ότι δεν είναι κακό στις μή ακαδημαϊκές οικονομικές αναλύσεις (σημ: και δεν εννοώ αυτή του καθηγητή Μαραγκού) ενίοτε να καταλήγουμε όχι σε δυσνόητα τεχνικά συμπεράσματα αλλά σε εκλαϊκευμένες φράσεις, κατανοητές απο τους πολλούς, χωρίς να μπερδεύουμε τους αναγνώστες με τις συσχετίσεις προσφοράς/ζήτησης, τις ροπές και τις συναρτήσεις.\nΈτσι, αφού λοιπόν έχουμε διαπιστωμένη δυναμικότητα αύξησης των πολλαπλασιαστών όσο βαθαίνει η ύφεση (δηλαδή τρέχει γρηγορότερα προς τα κάτω η οικονομία)και αφού είναι διαπιστωμένο ότι αυτό οφείλεται στην εξάρτηση της απο τις εισαγωγές, καταλήγει ο συγγραφέας του άρθρου στο εξής εύλογο : ποιά είναι εκείνη η πλευρά της ζήτησης (ποιό κομμάτι του ΑΕΠ δηλαδή) που δείχνουν οι μελέτες ότι έχει χαμηλότερο ποσοστό εισαγόμενων υλικών και ταυτόχρονα μεγαλύτερο δυναμικό πολλαπλασιαστή; Τα στοιχεία δείχνουν ότι είναι οι κρατικές δαπάνες. Αυτές που εσφαλμένα δεν υπολόγισαν σωστά στα μνημόνια οι φωστήρες που πήγαν να μας σώσουν τότε γιατί υποεκτίμησαν κάποια δεδομένα( πολλαπλασιαστές, ροπές, ταχύτητα μεταρρυθμίσεων, κ.α) λόγω προφανώς της ιδεοληψίας τους: αυτής που στηρίζεται στην υποτιθέμενη αποτελεσματικότητα των ιδιωτικών δαπανών έναντι του ”σπάταλου” κράτους ακόμα και σε καιρό κρίσης.\nΈχουμε να κάνουμε πλέον με έννοιες σχετικές, βουτηγμένες μέσα στην ιδεολογική επικάλυψη της οικονομικής πραγματικότητας, μη σταθμισμένες απο τους οπαδούς της απορρύθμισης των αγορών και της ολικής εκτόπισης του δημοσίου τομέα στην οικονομία. Έννοιες όμως που τα δεδομένα των ακαδημαϊκών μελετών, όπως τις αναλύει ο καθ.Μαραγκος, προ και μετά την κρίση που ζήσαμε επι μια δεκαετία, δείχνουν ότι στον κατήφορο που σπρώχνει την οικονομία η εσωτερική υποτίμηση εκείνο το “χαμένο” χρήμα απο μισθούς, συντάξεις και λοιπά εισοδήματα, δεν έρχεται έτσι απλά πίσω, “κάποτε” και “αυτόματα”. Ούτε σύντομα ούτε στα ίδια επίπεδα.\nΌσοι λοιπόν εξισώνουν τις κρατικές δαπάνες απλά με τους μισθούς στα ρετιρέ του Δημοσίου, τις πάλαι ποτέ παχυλές συντάξεις κομματικών κρατικών λειτουργών και τις δεδομένες σπατάλες, λόγω γραφειοκρατίας, χαμηλής παραγωγικότητας και έλλειψης ψηφιακού εκσυγχρονισμού, αμελούν τον ρόλο των δημοσίων επενδύσεων. Δηλαδή εκείνου του κρατικού χρήματος που ανοίγει τον δρόμο για πολλές θέσεις εργασίας (υποδομές, δημόσια έργα, ενεργειακές/βιομηχανικές μονάδες,κ.α) χωρίς αυτές οι επενδύσεις να εξαρτώνται τόσο πολύ απο εισαγωγές. Και που λόγω δυναμικών πολλαπλασιαστών είναι αυτές που μπορούν να ωθήσουν και το ιδιωτικό χρήμα σε παραγωγικές επενδύσεις ώστε να αυξηθεί περαιτέρω η απασχόληση, το εισόδημα, η κατανάλωση. Ας προσέξουμε λοιπόν -όπως λέει και ο καθηγητής Μαραγκός- σε αυτή την κρίση να μην ξανακάνουμε το ίδιο λάθος της περασμένης δεκαετίας…\nΤο σκίτσο είναι του Γιώργου Σαράφογλου\nΣτο Στρατιωτικό Αεροδρόμιο Μεγάρων ο Αρχηγός ΓΕΣ Αντγος Αλκιβιάδης Στεφανής [εικόνες]


Κορωνοϊός: 482 νέα κρούσματα | Newspepper\nΣτην ανακοίνωση 482 νέων κρουσμάτων προχώρησε το Σάββατο ο ΕΟΔΥ.\n«Σήμερα ανακοινώνουμε 482 νέα κρούσματα του νέου ιού στη χώρα, εκ των οποίων 46 συνδέονται με γνωστές συρροές και 19 εντοπίστηκαν κατόπιν ελέγχων στις πύλες εισόδου της χώρας», αναφέρεται χαρακτηριστικά στην ανακοίνωση.\nΠροηγούμενο άρθροΜπακογιάννης για την Διεθνή Ημέρα Εξάλειψης της Φτώχειας\nΕπόμενο άρθροΓλυφάδα: 14 τα κρούσματα στο γηροκομείο


> Ο σκοπός αυτής της μελέτης είναι να προσδιορίσει τις επιπτώσεις απόδοσης της εξισορρόπησης ενός χαρτοφυλακίου κρυπτονομισμάτων. Συγκεκριμένα, θα δοθεί έμφαση στην αγορά κρυπτογράφησης που ξεκίνησε τον Ιανουάριο του 2018. Για να διεξαχθεί μια μελέτη που αξιολογεί δίκαια τις αποδόσεις από την εξισορρόπηση ενός χαρτοφυλακίου, πρέπει να σκεφτούμε προσεκτικά το backtest, τα δεδομένα και τις […]\n> Ο χώρος κρυπτογράφησης είναι χάος. Καθαρό μη αλλοιωμένο χάος. Είναι η άγρια δύση του σύγχρονου κόσμου όπου οι συμβάσεις ρίχνονται κατευθείαν από το παράθυρο. Ειδικότερα, οι ανταλλαγές είναι ένα διαχωρισμένο χάος. Εάν προσπαθήσατε να εκτελέσετε μια οριακή εντολή μέσω των API 16 διαφορετικών ανταλλαγών, θα βρείτε ότι το 2 δεν είναι ίδιο. Κάθε ανταλλαγή […]\n> Κατά τη διάρκεια των τελευταίων 6 μηνών, η ομάδα Shrimpy έχει φέρει επανάσταση στη σκηνή συναλλαγών κρυπτογράφησης, απελευθερώνοντας τα πρώτα Universal API Crypto Exchange Trading που έχουν σχεδιαστεί για προγραμματιστές εφαρμογών. Υποστηρίζοντας 16 ανταλλαγές, η αποστολή μας είναι να ενσωματώσουμε κάθε σημαντική ανταλλαγή για να παρέχουμε το πιο ολοκληρωμένο σύνολο ενοποιημένων API ανταλλαγής. Εκατοντάδες […]\n> Η Circle ανακοίνωσε ότι η Poloniex θα βγει από το Circle στη δική της εταιρεία «Polo Digital Assets, Ltd». Ω, πώς έχουν πέσει οι ισχυροί. Μόλις ορίστηκε η κορυφαία ανταλλαγή κρυπτονομισμάτων στις ΗΠΑ, η Poloniex έκτοτε έγραψε το βιβλίο για το πώς να γλιστρήσει από τη δημόσια εύνοια στις πιο εντυπωσιακές μόδες. Η επιδείνωση […]\n> Binots και συναλλαγές bots. Ο κόσμος δεν έχει δει ένα πιο εμβληματικό δίδυμο από τους Bert και Ernie. Η θρυλική ανταλλαγή έχει πλημμυρίσει με αυτοματοποιημένα ρομπότ όλων των ειδών. Τα ιδρύματα και τα άτομα με υψηλή καθαρή αξία εκτελούν προηγμένες αλγοριθμικές στρατηγικές συναλλαγών, ενώ οι επενδυτές αυτοματοποιούν το χαρτοφυλάκιό τους. Έχει γίνει μια συναρπαστική […]\n> Ο Grant Bartel είναι από τις Ηνωμένες Πολιτείες και εργάστηκε προηγουμένως στη Wall Street. Καθ ‘όλη τη διάρκεια της εργασίας του με επαγγελματίες επενδύσεων, συνειδητοποίησε ότι τα περισσότερα ιδρύματα είναι «γεμάτα». Είδε πώς θα προσφερόταν στους πελάτες βασικά προϊόντα και στρατηγικές τυλιγμένες σε υπερβολικά περίπλοκα πακέτα. Τα καλά πράγματα ήταν πάντα δεσμευμένα για τους […]\n> Πριν από λίγες μέρες, ξύπνησα με μια ερώτηση. Πόσες συναλλαγές επεξεργάζονται κρυπτογραφικές ανταλλαγές κάθε μήνα? Ενώ όλοι μπορούν εύκολα να πάνε CoinMarketCap και να βρω τον όγκο συναλλαγών για μια ανταλλαγή τις τελευταίες 24 ώρες, δεν μπορούσα να σκεφτώ έναν βολικό τρόπο υπολογισμού του αριθμού των συναλλαγών που επεξεργάζεται ένα χρηματιστήριο. Τώρα, γνωρίζοντας τον […]\n> Τα API Shrimpy Universal Crypto Exchange είναι ένας ισχυρός πόρος για προγραμματιστές εφαρμογών κρυπτογράφησης. Τα API παρέχουν λύσεις σε μερικά από τα μεγαλύτερα προβλήματα που συναντώνται κατά την ενσωμάτωση λειτουργιών ανταλλαγής κρυπτογράφησης, όπως: Εκτέλεση συναλλαγών χαμηλού λανθάνοντος χρόνου, Έξυπνη παραγγελία, & Αυτοματοποιημένες στρατηγικές Εξουσιοδότηση χρήστη & Διαχείριση Ενσωμάτωση ανταλλαγής & Ενοποίηση τελικού σημείου Δεδομένα […]


Κωνσταντίνα Ευριπίδου: Το σπίτι της στον Μονιάτη είναι το πιο cozy place to be! [εικόνα] | Ι LOVE STYLE\nΚωνσταντίνα Ευριπίδου: Το σπίτι της στον Μονιάτη είναι το πιο cozy place to be! [εικόνα]\nΗ παρουσιάστρια έχει δημιουργήσει έναν ιδιαίτερα ζεστό χώρο\nΤο “καταφύγιο” της Κωνσταντίνας Ευριπίδου και της οικογένειάς της είναι το εξοχικό τους σπίτι στο Μονιάτη, το οποίο δημιούργησαν με πολλή αγάπη, φτιάχνοντας έναν χώρο για χαλάρωση και για να ξεφεύγουν από τη ρουτίνα της καθημερινότητας.\nΔιαβάστε ακόμα: Η Κωνσταντίνα Ευριπίδου μας "ξενάγησε" στους αγαπημένους χώρους του σπιτιού της\nΠρόσφατα, η παρουσιάστρια και ραδιοφωνική παραγωγός μοιράστηκε με τους διαδικτυακούς της φίλους μία εικόνα, όπου μας δείχνει το εσωτερικό του σπιτιού και συγκεκριμένα τον ενιαίο χώρο του σαλονιού και της κουζίνας.\nΗ διακόσμηση και οι σκούρες αποχρώσεις στα έπιπλα σε συνδυασμό με boho πινελιές κάνουν τον χώρο cozy και ιδανικό για τις κρύες ημέρες του χειμώνα. Δείτε πιο κάτω τη σχετική εικόνα που εντοπίσαμε στα social media:


Σύγκρουση τρένων στην Αίγυπτο - Δεκάδες νεκροί και τραυματίες (pics, vids)\nNewsIT Κοσμος Συγκρουση τρενων στην Αιγυπτο – Δεκαδες νεκροι και τραυματιες (pics, vids)\nΣύγκρουση τρένων στην Αίγυπτο – Δεκάδες νεκροί και τραυματίες (pics, vids)\nΣύγκρουση δύο τρένων σημειώθηκε την Παρασκευή (26/3) βόρεια της πόλης Σοχάγκ στην Αίγυπτο. Σύμφωνα με το υπουργείο υγείας της χώρας, μέχρι στιγμής έχουν χάσει τη ζωή τους 32 άνθρωποι και οι τραυματίες είναι τουλάχιστον 66.\nΤο πολύνεκρο σιδηροδρομικό δυστύχημα σημειώθηκε σε απόσταση περίπου 500 χιλιομέτρων από το Κάιρο. Σύμφωνα με την Υπηρεσία Ασθενοφόρων της Αιγύπτου η μία αμαξοστοιχία χτύπησε την άλλη από πίσω. Ως αποτέλεσμα τρία βαγόνια εκτροχιάστηκαν ενώ, σύμφωνα με την ίδια πηγή.\nΌπως μεταδίδει το Meddle East Eye, στο σημείο βρίσκονται ήδη 49 ασθενοφόρα και μεταφέρουν τραυματίες στα νοσοκομεία. Σύμφωνα με το τηλεοπτικό δίκτυο NILE TV, οι υγειονομικές αρχές έχουν στείλει 36 ασθενοφόρα.\nΣημειώνεται ότι η Αίγυπτος έχει ένα από τα παλαιότερα και μεγαλύτερα σιδηροδρομικά δίκτυα στην περιοχή και είναι συχνά τα δυστυχήματα.


Γιάννης Ρέτσος: Αντί ευχών... - etravelnews.gr\nΓιάννης Ρέτσος: Αντί ευχών…\n30 Δεκεμβρίου 2018, 4:37 μμ\nΙδανικά, επιχειρούμε κάποιο είδος ανασκόπησης και αυτοκριτικής, αναζητώντας στον εαυτό μας κάποια από τα αίτια πιθανών διαψεύσεων ή αποτυχιών. Με αυτό τον τρόπο θέλουμε να ξορκίσουμε το σύνηθες ότι «για όλα φταίνε οι άλλοι!».\nΣημείωση: Το παραπάνω άρθρο του Γιάννη Ρέτσου, του προέδρου του Συνδέσμου Ελληνικών Τουριστικών Επιχειρήσεων (ΣΕΤΕ), αναρτήθηκε στις 29/12/2018 στο sete.gr.


Το Υπουργείο Πολιτισμού στηρίζει τον Δήμο Οροπεδίου Λασιθίου για την περαιτέρω ανάδειξη-προστασία της σπουδαίας πολιτισμικής κληρονομιάς του - Travelling News\nΑρχική Αρχαιολογία Το Υπουργείο Πολιτισμού στηρίζει τον Δήμο Οροπεδίου Λασιθίου για την περαιτέρω ανάδειξη-προστασία...\nΤο Υπουργείο Πολιτισμού στηρίζει τον Δήμο Οροπεδίου Λασιθίου για την περαιτέρω ανάδειξη-προστασία της σπουδαίας πολιτισμικής κληρονομιάς του\nΤο σύνολο των θεμάτων για την περαιτέρω ανάδειξη-συντήρηση-προστασία της σπουδαίας πολιτισμικής κληρονομιάς του Οροπεδίου Λασιθίου βρέθηκε στο επίκεντρο της συνάντησης που είχε στην Αθήνα με την Υπουργό Πολιτισμού Λυδία Κονιόρδου, ο Δήμαρχος Οροπεδίου Λασιθίου Γιάννης Στεφανάκης. Στη συνάντηση στο Υπουργείο, ο Δήμαρχος Γιάννης Στεφανάκης ενημέρωσε την Υπουργό κα. Κονιόρδου για τα θέματα που αφορούν στην ανάδειξη των μοναδικών ανεμόμυλων της περιοχής, του Δικταίου Άντρου, του σπηλαίου Τραπέζας, του μινωικού οικισμού Καρφί, του προϊστορικού οικισμού της Πλάτης, την ανάδειξη πολιτιστικών διαδρομών (φυσιολατρικού, αρχαιολογικού, προσκυνηματικού ενδιαφέροντος) και της πολιτιστικής-Μινωικής Διαδρομής.\nΣυγκεκριμένα στη συνάντηση στο Υπουργείο Πολιτισμού ο Δήμαρχος Γιάννης Στεφανάκης ενημέρωσε την Υπουργό κα. Κονιόρδου για το αίτημα του δήμου να ενταχθούν οι ανεμόμυλοι στον Εθνικό Κατάλογο άυλης πολιτιστικής κληρονομιάς. Υπενθυμίζεται ότι για το θέμα ο Δήμος έχει υποβάλλει το σχετικό αίτημα από 15 Φεβρουαρίου 2018 στην αρμόδια υπηρεσία του Υπουργείου και η οριστική υποβολή προς έγκριση αναμένεται να γίνει στις 30 Μαΐου 2018.\nΓια την συντήρηση-προστασία, περαιτέρω ανάδειξη του Δικταίου Άντρου, ο κ. Στεφανάκης ενημέρωσε ότι έχει ολοκληρωθεί η «βραχομηχανική» μελέτη που εγκρίθηκε πριν από λίγες ημέρες στο Κεντρικό Αρχαιολογικό Συμβούλιο (ΚΑΣ). Μάλιστα στη σχετική παρουσίαση στο ΚΑΣ συμμετείχαν ο Δήμαρχος Γιάννης Στεφανάκης και οι Διευθυντές της διεύθυνσης αναστήλωσης αρχαίων μνημείων κ. Σβολόπουλος και εφορείας σπηλαιολογίας κ. Ντάρλας.\nΣυζητήθηκε επίσης το ενδεχόμενο συνεργασίας με τις τοπικές αρχές (Δήμος και Καμπάνειο Ίδρυμα) με σκοπό την διάδοση του πολιτισμού και την δημιουργία θέσεων εργασίας στην περιοχή.\nΕπίσης έγινε ενημέρωση για την συνεργασία σε επίπεδο προγραμματικής σύμβασης μεταξύ Υπουργείου Πολιτισμού, Περιφέρειας Κρήτης, Δήμου και Πολυτεχνείου Κρήτης, για την ανάπλαση της πλατείας «Ευρώπης».\nΑπό την πλευρά της η Υπουργός Πολιτισμού Λυδία Κονιόρδου ευχαριστώντας τον Δήμαρχο Οροπεδίου Λασιθίου για την ενημέρωση ανέφερε, ότι, το Υπουργείο θα στηρίξει την προσπάθεια του Δήμου για την πολύπλευρη, ισόρροπη, ανάδειξη που επιχειρεί του συνόλου πολιτιστικών στοιχείων στο Λασίθι. Απαιτείται μεταξύ άλλων, η επικαιροποίηση της αρχιτεκτονικής μελέτης για την περαιτέρω ανάδειξη του ∆ικταίου και η χρηματοδότηση των εργασιών που απεντάχθηκαν από το ΕΣΠΑ τον Ιούνιο του 2014.\nΟ Δήμαρχος, ευχαριστώντας θερμά για την στήριξη και την συνεργασία την Υπουργό, προσκάλεσε την κα. Κονιόρδου να επισκεφθεί το Οροπέδιο Λασιθίου στις προγραμματισμένες ετήσιες, καλοκαιρινές εκδηλώσεις του Δήμου ώστε να βιώσει από κοντά την μοναδική φυσική ομορφιά της περιοχής και να επισκεφθεί τα μνημεία.\nΠροηγούμενο άρθρο19 -26 Φεβρουαρίου 2018 Αστρολογικές προβλέψεις\nΕπόμενο άρθροITB Berlin 2018: High exhibitor demand sets the tone


Κυκλοφορεί νέο βρεφικό γάλα με ολιγοσακχαρίτες μητρικού γάλακτος - Iatronea.grIatronea.gr\nIatronea.gr | Κυκλοφορεί νέο βρεφικό γάλα με ολιγοσακχαρίτες μητρικού γάλακτος - Iatronea.gr\nΚυκλοφορεί νέο βρεφικό γάλα με ολιγοσακχαρίτες μητρικού γάλακτος\nΎστερα από σχεδόν 30 χρόνια εκτεταμένης έρευνας, η Nestlé προχώρησε σε μία εξαιρετικά σημαντική επιστημονική καινοτομία στον τομέα της βρεφικής διατροφής, αναπτύσσοντας την πρώτη βρεφική φόρμουλα με Ολιγοσακχαρίτες Μητρικού Γάλακτος (Human Milk Oligosaccharides – HMO). Συγκεκριμένα, οι ερευνητές της εταιρείας κατάφεραν να αντιγράψουν επακριβώς τη δομή μιας ομάδας υδατανθράκων του μητρικού γάλακτος που ονομάζονται Ολιγοσακχαρίτες Μητρικού Γάλακτος (ΗΜΟ) και διαδραματίζουν καίριο ρόλο στην ομαλή ανάπτυξη του ανοσοποιητικού συστήματος του βρέφους.\nΤα παραπάνω ανακοινώθηκαν κατά τη διάρκεια ενημερωτικής εκδήλωσης με τίτλο «NESTLE HM–O: Καινοτομία – σταθμός στην επιστήμη της βρεφικής διατροφής», που διοργάνωσε το τμήμα Βρεφικής Διατροφής της Nestlé Ελλάς, με σκοπό την ενημέρωση των Επαγγελματιών Υγείας αναφορικά με τα νεότερα δεδομένα στον τομέα της βρεφικής διατροφής και την πρωτοποριακή σύνθεση του νέου προϊόντος.\nTags:Nestlé ΕλλάςΒΡΕΦΙΚΟΓΑΛΑΜΗΤΡΙΚΟ ΓΑΛΑΟΛΙΓΟΣΑΚΧΑΡΙΤΕΣ\nΜόνο με συμφωνία της μητέρας η χορήγηση ...\nΟ ΕΟΦ ανακαλεί βρεφική κρέμα\nΑπό τι κινδυνεύουν τα παιδιά που δεν πίν...\nΤο μητρικό γάλα που πωλείται στο Διαδίκτ...


Tag: Αντετοκούνμπρος | ebasket.gr\nΤσεντεβίτα Ολίμπια-Ερυθρός Αστέρας 72-89: «Καθάρισαν» Ντόμπριτς και Λόιντ...\nΑ1 Γυναικών: Η συνέχεια του πρωταθλήματος...\n18/04 21:22 Τέλος η σεζόν για Τζεντίλε λόγω κορωνοϊού [pic]\n18/04 21:09 Τσεντεβίτα Ολίμπια-Ερυθρός Αστέρας 72-89: «Καθάρισαν» Ντόμπριτς και Λόιντ\n18/04 20:57 Α1 Γυναικών: Η συνέχεια του πρωταθλήματος\nΚεντρική Tag Archives: Αντετοκούνμπρος\nTag Archives: Αντετοκούνμπρος\nΗ φωτογραφία των Antetokounbros (pic)\nΟ Γιάννης Αντετοκούνμπο έδειξε για μια ακόμη φορά πόσο “δεμένος” είναι με τα αδέλφια του. Ο “Greak Freak”ανέβασε μια φωτογραφία στο Instagram με τους Θανάση και Κώστα Αντετοκούνμπο, γράφοντας:”Caption this!”. Caption this! @thanasis_ante43 @kostas__ante13 Η δημοσίευση κοινοποιήθηκε από το χρήστη Giannis Antetokounmpo (@giannis_an34) στις Ιούν 26, 2017, 12:21μμ PDT //platform.instagram.com/en_US/embeds.js\nΗ Εθνική ‘05 νίκησε τους Antetokounbros (pics)\nΜε επιτυχία πραγματοποιήθηκε και στο “Νίκος Γκάλης” το “Αntetokounbros events” μετά τη Θεσσαλονίκη. Ο κόσμος γέμισε ασφυκτικά το γήπεδο και παρακολούθησε πλούσιο θέαμα από τους παίκτες των δύο ομάδων. Η Εθνική Ομάδα του 2005 κέρδισε με 92-91 τους Antetokounbros, με τα τρίποντα – πεταχτάρια του Γιώργου Πρίντεζη να τρελαίνουν τους φιλάθλους. Οι παίκτες των δύο ομάδων πρόσφεραν πλούσιο θέαμα στους …\nΗ απόλυτη αποθέωση (vid)\nΔώδεκα χιλιάδες άνθρωποι, ανάμεσά τους πάρα πολλά παιδιά, σηκώθηκαν όρθιοι για να χειροκροτήσουν τους αθλητής της ΟΣΕΚΑ, που άνοιξαν την εκδήλωση των Antetokounbros, μια γιορτή για το μπάσκετ. Οι στιγμές ήταν συγκλονιστικές. Ο κόσμος, αυθεντικός μπασκετόκοσμος, που γέμισε σε μεγάλο ποσοστό τις εξέδρες του “Νίκος Γκάλης“, υποδέχθηκε με ενθουσιασμό τα παιδιά μας. Κάθε φάση, κάθε καλάθι και χειροκρότημα. Και στο …\nΤα ρόστερ του event “Antetokounbros”\nΤο “Antetokounbros event” είναι στην Αθήνα και συγκεκριμένα στο “Νίκος Γκάλης“, όπου στις 19:00 θα γίνει και το τζάμπολ της αναμέτρησης. Τα ρόστερ των ομάδων είναι διαφορετικά σε σχέση με το event της Θεσσαλονίκης, καθώς στην ομάδα τους Γιάννη και του Θανάση, προστέθηκαν οι Γκιόργκι Σερμαντίνι και Κάιλ Χάινς, ενώ στην ομάδα Eurobasket ’05 μπήκαν οι Γιάννης Μπουρούσης και Γιώργος Πρίντεζης στις …\nΗ προαναγγελία των Μπακς (vid)\nσε : NBA, Shadow\nΟι Μιλγουόκι Μπακς, μέσω του προσωπικού τους λογαριασμού στο Twitter, ανέβασαν τις καλύτερες φάσεις από τον αγώνα της Θεσσαλονίκης, ενώ έκαναν και προαναγγελία για σήμερα (25/05), καθώς έγραψαν: “Σήμερα ο Γιάννης Αντετοκούνμπο μεταφέρει τους Antetokounbros στην Αθήνα, αλλά πρώτα δείτε τα highlights από τη Θεσσαλονίκη.” Δείτε εδώ το βίντεο: Today @Giannis_An34 takes to Athens for the #Antetokounbros event, but first …\nΗ τρομερή selfie του Παπαδόπουλου με τον Διαμαντίδη\nΛίγη ώρα πριν από το Antetokounbros event το οποίο θα διεξαχθεί στο κλειστό του “Νίκος Γκάλης”, Λάζαρος Παπαδόπουλος και Δημήτρης Διαμαντίδης φρόντισαν να… τσιμπήσουν κάτι, με τον άλλοτε διεθνή σέντερ να δημοσιεύει μία σχετική selfie στην προσωπική του σελίδα. Δείτε την:\nΒοηθάνε τα παιδιά της “Κιβωτού του Κόσμου” οι Antetokounbros\nTo Antetokounbros διεξάγεται την Κυριακή στο “Νίκος Γκάλης” και όσοι θέλουν μπορούν να συγκεντρώσουν συσκευασμένα τρόφιμα και καθαριστικά είδη, τα οποία θα διατεθούν για τις ανάγκες της “Κιβωτού του Κόσμου“. Αναλυτικά: Σε ειδικό χώρο ανάμεσα στις θύρες 27 και 29 μπορούν όσοι το επιθυμούν να φέρουν συσκευασμένα τρόφιμα μακράς διάρκειας και καθαριστικά είδη (χλωρίνες, χαρτιά υγείας κτλ) τα οποία θα …\nΠρίντεζης σε Αντετοκούνμπο: “Έναν σε έχουμε και σε αγαπάμε” (vid)\nΟ Γιώργος Πρίντεζης, ύστερα από το επικό βίντεο που έβγαλε από μία ξαπλώστρα, θα βρίσκεται την Κυριακή (25/06) στο “Νίκος Γκάλης” για το event που κάνουν οι αδελφοί Αντετοκούνμπο. Aναλυτικά τα όσα είπε: “Γιαννάρα, κοίτα τι αφήνουμε για πάρτη σου για να έρθουμε την Κυριακή μέσα στο λιοπύρι. Αλλά χαλάλι. Έναν σε έχουμε. Σε αγαπάμε. Τρομάρα σου! Να ‘σαι καλά, …\nΤην Κυριακή με τα… αδέρφια μας! (vids)\nNon stop! Οι αθλητές της ΟΣΕΚΑ δεν σταματούν να αγωνίζονται, σε όλα τα μήκη και πλάτη της χώρας. Όπου τους καλούν, όπου υπάρχει δράση, όπου υπάρχουν μπασκέτες… Στο περιθώριο του φάιναλ φορ της Κω, αντιπροσωπεία αθλητών μπάσκετ με αγωνιστικό αμαξίδιο βρέθηκε στη Θεσσαλονίκη και συμμετείχε στη μεγάλη γιορτή. Εκεί όπου… “ήμασταν όλοι αδέρφια! Οι Antetokounbros, η Εθνική Μπάσκετ του 2005, …\nΜε Free Pass θα παρακολουθήσετε το “Antetokounbros”\nΤο μεγάλο event του Γιάννη και Θανάση Αντετοκούνμπο θα πραγματοποιηθεί στο “Νίκος Γκάλης” (25/06), με τον κόσμο να πρέπει να προμηθευτεί τα βραχιολάκια Free Pass που θα είναι στην διάθεσή του κοινού την Παρασκευή και το Σάββατο, ώστε να παρακολουθήσει το “Antetokounbros“. Αναλυτικά η ανακοίνωση: “To Eurohoops.net ανακοινώνει πως η είσοδος του κόσμου στο “Νίκος Γκάλης” θα γίνει με δωρεάν …\nΑ1 Γυναικών: Η συνέχεια του πρωταθλήματος


Παγκόσμιος θαυμασμός για τον Στέφανο - efoa.gr\nΠαγκόσμιος θαυμασμός για τον Στέφανο\nΟ Στέφανος Τσιτσιπάς έχασε τον τελικό αλλά κέρδισε τον παγκόσμιο θαυμασμό με τις εμφανίσεις του στο κορυφαίο τουρνουά junior στον κόσμο, το Orange Bowl, που ολοκληρώθηκε στη Φλόριδα των ΗΠΑ. Απέναντι στον εκλεκτό του κοινού, τον Αμερικανό Stefan Kozlov ο 16χρονος Έλληνας πρωταθλητής έδωσε άλλη μια σπουδαία παράσταση αλλά ηττήθηκε με 2-6, 6-3, 6-2.\n«Ήμουν πολύ εξαντλημένος στο τρίτο σετ» είπε ο Στέφανος. «Δεν είχα καθόλου ενέργεια και δεν μπορούσα να παίξω όπως στο πρώτο σετ. Αλλά κέρδισα καλούς παίκτες όλη την εβδομάδα και ελπίζω του χρόνου να πάω καλύτερα». Από την πλευρά του ο νικητής Kozlov, Νο 4 στην παγκόσμια κατάταξη, μόνο καλά λόγια είχε να πει για τον Τσιτσιπά.\n«Έπαιξε απίστευτα στο πρώτο σετ. Δεν τον είχα ξαναδεί. Δεν περίμενα να διαθέτει τέτοια όπλα. Σέρβιρε πολύ καλά και το forehand του ήταν καταπληκτικό» είπε. Ο Τσιτσιπάς, No 91 στον κόσμο, μετά από τους βαθμούς που κέρδισε στο Orange Bowl, αναμένεται να πλησιάσει στο τοπ-40 της παγκόσμιας κατάταξης των junior.\nΠροηγούμενο Για τον τίτλο ο Τσιτσιπάς στο Orange Bowl!\nΕπόμενο Τοιχοσφαίριση: Τελικά Αποτελέσματα


Άφηνε τον Σκύλο της να την Γλείφει συνέχεια στο Στόμα… ΤΕΡΑΣΤΙΟ Λάθος! - Dolls News\nFacebook Twitter Google+ Like 0 Μικρόβια προερχόμενα από το στόμα του σκύλου σας μπορούν να θέσουν τη ζωή σας σε κίνδυνο. Υπάρχει η πεποίθηση...\nΜικρόβια προερχόμενα από το στόμα του σκύλου σας μπορούν να θέσουν τη ζωή σας σε κίνδυνο.\nΥπάρχει η πεποίθηση ότι το στόμα του σκύλου είναι πιο καθαρό από το ανθρώπινο.\nΩστόσο, μιας πρόσφατη περίπτωση μιας γυναίκας από την Αγγλία, που κόλλησε μια δυνητικά θανατηφόρα λοίμωξη από το σκύλο της μπορεί να αποδεικνύει το αντίθετο.\nΗ 70χρονη γυναίκα μεταφέρθηκε στο νοσοκομείο με συμπτώματα έντονου πυρετού και γρήγορη ανεπάρκεια των ζωτικών της οργάνων. Οι γιατροί αδυνατούσαν να εξηγήσουν την αιτία που προκαλούσε τα σοβαρά συμπτώματα. Οι εξετάσεις αίματος αποκάλυψαν το μικρόβιο Capnocytophaga canimorsus, που βρίσκεται συνήθως στο στόμα των σκύλων και από μερικές γάτες.\nΟι γιατροί εντόπισαν τη προέλευση των μικροβίων ότι προέρχονται από το κατοικίδιο λαγωνικό σκύλο της γυναίκας και πιστεύουν ότι η γυναίκα προσβλήθηκε από τη λοίμωξη από το σάλιο του σκύλου. Αυτό είναι αξιοσημείωτο, καθώς ένα γλείψιμο του σκυλού εξαιρετικά σπάνια μεταδίδει κάποια ασθένεια. Οι περισσότερες περιπτώσεις μόλυνσης του μικροβίου canimorsus Capnocytophaga που προκαλείται από δάγκωμα σκύλου, συνήθως όταν το σάλιο του σκύλου εισέρχεται στην κυκλοφορία του αίματος.\nΕυτυχώς, το μικρόβιο Capnocytophaga canimorsus δεν παρουσιάζει κίνδυνο σε υγιή παιδιά, εφήβους και ενήλικες. Αλλά όσοι έχουν εξασθενημένο ανοσοποιητικό σύστημα θα πρέπει να προσέχουν.\nΟι γιατροί προειδοποιούν ότι τα νεογνά στους πρώτους τρεις μήνες της βρεφικής ηλικίας θα πρέπει να αποφεύγουν την επαφή με τα κατοικίδια ζώα της οικογένειας. Οι ηλικιωμένοι ιδιοκτήτες σκύλων θα πρέπει να συμβουλευτούν το γιατρό τους, αν έχουν πυρετό, που επιδεινώνεται γρήγορα. Είναι επίσης αυτονόητο ότι δεν είναι ποτέ μια καλή ιδέα να προσεγγίσετε ένα σκύλο που δεν γνωρίζετε, ειδικά αν δεν βλέπετε κάπου κοντά τον ιδιοκτήτη του.\nΓια την αντιμετώπιση του συγκεκριμένου μικροβίου χορηγείται αντιβίωση, και όσο πιο σύντομα ξεκινήσει η θεραπεία, τόσο το καλύτερο.\nΟι περισσότεροι γιατροί θα συμφωνήσουν ότι ένα περιστασιακό γλείψιμο από το σκύλο σας δεν αποτελεί απειλή.\n…Απλά προσπαθήστε να μη το παρακάνετε.


Υποκλιθείτε στην Μέριλ των 20 υποψηφιοτήτων… , Focus - Σινεμά - αθηνόραμα\nΥποκλιθείτε στην Μέριλ των 20 υποψηφιοτήτων… 0\nH Μέριλ Στριπ στο ρόλο της Φλόρενς Φόστερ Τζένκινς που της εξασφάλισε την 20η της υποψηφιότητα\nΕίναι μερικές φορές που οι αριθμοί μιλούν από μόνοι τους: 20 υποψηφιότητες για Όσκαρ, άλλες 30 για Χρυσές Σφαίρες, ερμηνευτικό βραβείο στα φεστιβάλ Κανών και Βερολίνου, πέντε Emmy και δύο βρετανικό BAFTA. Στην περίπτωση όμως της Μέριλ Στριπ οι αριθμοί αδικούν τη σπουδαιότερη κινηματογραφική ντίβα των καιρών μας. Κι αυτό γιατί η ώριμη πλέον σταρ έχει καταφέρει στην τριανταπεντάχρονη καριέρα της όχι μόνο να γκρεμίσει όλα τα ρεκόρ σε βραβεία, αλλά και να αφήσει το δικό της καλλιτεχνικό αποτύπωμα στην 7η τέχνη, πηγαίνοντας από την πρώτη στιγμή κόντρα σε κάθε κανόνα που επέβαλλε το συνήθως άκαμπτο Χόλιγουντ. Και αυτό γιατί η Στριπ κατάφερε να κάνει καριέρα με τους δικούς της όρους.\nΕρμηνευτικά θαρραλέα, δεν διστάζει να σατιρίσει την αειθαλή γοητεία της στο «Ο Θάνατος σου Πάει Πολύ» (1992 ), να ενσαρκώσει μια διαβολική μητέρα στο «Κραυγή στο Σκοτάδι» (1989 ), να περιφέρεται με παλιοκούρελα ως αλκοολική στο «Ironweed» (1987 ) ή να διοικεί με άκαρδη σκληρότητα το περιοδικό «Runaway» στο «Ο Διάβολος Φοράει Prada» (2006 ).\nΤη φετινή χρονιά, η Μέριλ Στριπ παραδίδει ένα ακόμη ρεσιτάλ ερμηνευτικής τόλμης στο «Florence: Φάλτσο Σοπράνο». Στο βιογραφικό φιλμ του Στίβεν Φρίαρς υποδύεται την Φλόρενς Φόστερ Τζένκινς (1868-1944), μια πλούσια Νεοϋορκέζα που έγινε διάσημη ως η απόλυτα παράφωνη σοπράνο. Παθιασμένη με την τέχνη, αλλά εντελώς ατάλαντη καλλιτέχνιδα, ο ρόλος της Τζένκινς συνδυάζει το κωμικό με το δραματικό στοιχείο. Ιδανική πρώτη ερμηνευτική ύλη για την 67χρονη ντίβα που κατέφερε να φτιάξει μια πραγματικά απολαυστική κινηματογραφική περσόνα, κερδίζοντας πανηγυρικά την 20η υποψηφιότητα της καριέρας της.\nΕσείς μπορείτε να ψηφίσετε την Μέριλ Στριπ εδώ στο μεγάλο διαγωνισμό by Jimmy Choo. Προβλέψτε σωστά τα Oscar Α’ & Β΄ Γυναικείου Ρόλου και διεκδικήστε ένα από τα 5 «Jimmy Choo Eau De Parfum 60ml».\nΔεύτερες γυναικείες ερμηνείες πρώτης κλάσης\nΑυτό που χωρίζει φέτος τις Α’ από τις Β’ ερμηνείες είναι μόνον ο χρόνος εμφάνισης των πρωταγωνιστριών στην οθόνη… Γιατί από ποιότητα σκίζουν και οι δέκα οσκαρικές υποψηφιότητες.


Ομιλία Γ.Γ. ΠΕΟ Πάμπη Κυρίτση\nYou are here:Αρχική»Συνέδρια»8o Παγκύπριο Συνέδριο»Ομιλία Γ.Γ. ΠΕΟ Πάμπη Κυρίτση\nΣτο συνέδριο της ΣΗΔΗΚΕΚ ΠΕΟ\nΛευκωσία, 15 Μαΐου 2015\nΕκ μέρους της ΠΕΟ χαιρετίζω το 8ο Παγκύπριο Συνέδριο της ΣΗΔΗΚΕΚ. Ένα ιδιαίτερα σημαντικό συνέδριο αφού πραγματοποιείται σε μια περίοδο που οι εργαζόμενοι τόσο στους Ημικρατικούς Οργανισμούς όσο και στην Τοπική Αυτοδιοίκηση, βρίσκονται στην πρώτη γραμμή της κοινωνικής και ταξικής σύγκρουσης ανάμεσα στις δυνάμεις που επιχειρούν την βίαιη νεοφιλελεύθερη αναδιάρθρωση της κοινωνίας και της οικονομίας και τις δυνάμεις που αντιπαλεύουν την αντιλαϊκή λιτότητα και τις μνημονιακές συνταγές και αγωνίζονται για πολιτικές ανάπτυξης και σεβασμού των κοινωνικών κατακτήσεων και των δικαιωμάτων των εργαζομένων.\nΜια σύγκρουση την οποία την καθορίζει η οικονομική και κοινωνική πραγματικότητα που βιώνει σήμερα ο κυπριακός λαός.\nΤην διετία 2013-2014 το ΑΕΠ της Κύπρου μειώθηκε κατά 2,1 δις ευρώ ή 10% ενώ η ανεργία είχε αύξηση το 2014 και παραμένει σε ποσοστά πάνω από 16% . Πέραν του 34% των νέων είναι άνεργοι και για πρώτη φορά μετά το 1974 η Κύπρος παρουσιάζει καθαρή μετανάστευση.\nΗ μακροχρόνια ανεργία έχει τη μεγαλύτερη ποσοστιαία αύξηση στην Ε.Ε.\nΤο δημόσιο χρέος τη διετία 2013-14 αυξήθηκε κατά 3,5 δις ή 35%. Η απασχόληση έχει τη μεγαλύτερη μείωση σε ολόκληρη την Ε.Ε.. 240.000 άνθρωποι βρίσκονται σε κίνδυνο φτώχειας ή κοινωνικού αποκλεισμού ενώ 50.000 άνθρωποι εξαρτούν την καθημερινή τους επιβίωση από τα κοινωνικά παντοπωλεία.\nΣε ζητήματα που άπτονται άμεσα ή έμμεσα της ποιότητας ζωής των εργαζομένων, όπως το ΓΕΣΥ, τα ωράρια λειτουργίας των καταστημάτων, το εύρος και η ποιότητα του κοινωνικού κράτους, έχουμε σοβαρά βήματα οπισθοχώρησης και στην διαχείριση τους από την κυβέρνηση, κυριαρχεί η αλαζονεία και ο αυταρχισμός.\nΠαράδειγμα η πρόσφατη αμφίβολης νομιμότητας Υπουργική απόφαση, η οποία επιβάλλει τη λειτουργία των καταστημάτων και τις Κυριακές. Η κυβέρνηση συντάσσεται έτσι με τους λίγους μεγάλους του λιανικού εμπορίου, έστω και αν αυτό τη φέρνει σε μετωπική σύγκρουση με τους εργαζόμενους, τους μικρομεσαίους καταστηματάρχες καθώς και με την ίδια την βουλή των αντιπροσώπων.\nΜέσα σε αυτές τις συνθήκες όπως τις έχουμε περιγράψει, οι εργοδότες αξιοποιούν τις συνθήκες φόβου και ανασφάλειας των εργαζομένων λόγω της μεγάλης ανεργίας, εντείνουν την εκμετάλλευση και καταστρατηγούν τα δικαιώματα που προκύπτουν μέσα από τις συλλογικές συμβάσεις. Χρησιμοποιούν φτηνή εργατική δύναμη την οποία από τη μια εκμεταλλεύονται, ενώ από την άλλη την αξιοποιούν ως απειλή, για να υποσκάπτουν τους όρους και τις συνθήκες απασχόλησης γενικότερα στην αγορά εργασίας. Το ζήτημα της προστασίας της εργασίας αναδεικνύεται σε θέμα μεγάλης προτεραιότητας για το συνδικαλιστικό κίνημα.\nΑπαιτούμε από τη πολιτεία να λάβει δραστικά μέτρα για να επανέλθει η κοινωνική ισορροπία σ’ ότι αφορά το πλαίσιο εργασίας και τους όρους και τις συνθήκες απασχόλησης. Είμαστε αποφασισμένοι να δώσουμε μάχη ώστε να προωθηθεί νομοθετικά, η υποχρέωση σεβασμού και εφαρμογής από τους εργοδότες των συλλογικών συμβάσεων. Για όσα δε επαγγέλματα – κλάδους δεν υπάρχουν συλλογικές συμβάσεις εργασίας, να καθορίζονται βασικοί όροι απασχόλησης όπως κατώτατος μισθός, δημόσιες αργίες, ωράριο εργασίας, φιλοδώρημα.\nΌπως και η κατρακύλα των μισθών και η υπόσκαψη και συρρίκνωση του κράτους πρόνοιας, έτσι και το ξεπούλημα του δημόσιου πλούτου μέσα από την διαδικασία της ιδιωτικοποίησης των κερδοφόρων οργανισμών κοινής ωφέλειας, είναι μια από τις διαδρομές μέσα από την οποία υλοποιείται η νεοφιλελεύθερη αναδιάρθρωση της κυπριακής οικονομίας και κοινωνίας ώστε να μετακινείται ο πλούτος από τους πολλούς στους λίγους.\nΗ ΠΕΟ είναι ενάντια στις ιδιωτικοποιήσεις όχι μόνο γιατί έτσι προστατεύονται καλύτερα τα δικαιώματα των εργαζομένων. Ασφαλώς και γι’ αυτό.\nΚυρίως όμως είμαστε εναντίον γιατί γνωρίζουμε ότι όταν τα αγαθά κοινής ωφέλειας περάσουν στα χέρια των ιδιωτικών μονοπωλίων, το λογαριασμό τον πληρώνει ακριβά ο καταναλωτής με διάφορους τρόπους, γιατί θεωρούμε ότι αυτά τα αγαθά πρέπει να βρίσκονται κάτω από κοινωνικό έλεγχο. Είμαστε εναντίον γιατί κάτω από τις σημερινές συνθήκες σε καμία περίπτωση δεν θα πρόκειται για προσέλκυση ξένων επενδύσεων αλλά θα πρόκειται για ξεπούλημα του δημόσιου πλούτου.\nΕμείς λοιπόν γνωρίζουμε καλά γιατί είμαστε αντίθετοι με τις ιδιωτικοποιήσεις.\nΗ κυβέρνηση όμως πρέπει επιτέλους να ξεκαθαρίσει ποιος είναι ο λόγος για τον οποίο γίνονται οι ιδιωτικοποιήσεις.\nΕίναι για να εισπραχτούν 1,4 δισεκατομμύρια ώστε να ανταποκριθεί η χώρα στα χρέη της; O Υπουργός απαντά όχι. Δεν είναι λέει εισπρακτικός ο λόγος αλλά διαρθρωτικός.\nΑυτό όμως σημαίνει ότι ο κύριος Αναστασιάδης, παραπλάνησε προεκλογικά τους εργαζόμενους, τους οποίους είχε διαβεβαιώσει ακόμα και με προσωπικές επιστολές, ότι είναι αντίθετος με τις ιδιωτικοποιήσεις. Μετεκλογικά επαραπλάνησε και την Βουλή αφού άλλους λόγους επικαλέστηκε για να περάσει ο νόμος για τις ιδιωτικοποιήσεις και άλλους επικαλείται τώρα.\nΈχοντας όλα αυτά υπ’ όψιν, η ΠΕΟ θεωρεί ότι για λόγους ουσίας αλλά και για λόγους πολιτικής τάξης και πολιτικής ηθικής, πρέπει να σταματήσει άμεσα η διαδικασία ιδιωτικοποιήσεων, γι’αυτό απευθύνουμε έκκληση στα κόμματα και την νομοθετική εξουσία. Ο νόμος που ψηφίστηκε με διαφορετικά δεδομένα και ουσιαστικά με παραπλάνηση, πρέπει να ανασταλεί. Ταυτόχρονα να προωθηθεί μέσα από τον αναγκαίο κοινωνικό διάλογο, πλαίσιο εκσυγχρονισμού και βελτίωσης της λειτουργίας αυτών των οργανισμών και να υπάρξει συγκεκριμένος σχεδιασμός για αξιοποίηση των δυνατοτήτων τους στην ευρύτερη αναπτυξιακή προσπάθεια.\nΜε την ευκαιρία που είναι εδώ και συνδικαλιστές από άλλες συνδικαλιστικές οργανώσεις στο χώρο των Ημικρατικών Οργανισμών, θέλω να εκφράσω την αλληλεγγύη αλλά και τα συγχαρητήρια μας, για το γεγονός ότι το τελευταίο ιδιαίτερα χρονικό διάστημα, κινητοποιούνται στη βάση αρχών, για να υπερασπιστούν τους οργανισμούς τους προβάλλοντας την κοινωνική διάσταση του αγώνα ενάντια στις ιδιωτικοποιήσεις.\nΜε πρόσχημα αυτές τις αντιδράσεις των εργαζομένων ενάντια στις ιδιωτικοποιήσεις των οργανισμών τους, βλέπουμε με ανησυχία να είναι σε εξέλιξη και μια νέα απόπειρα για ποινικοποίηση των απεργιών. Η κυβέρνηση με τις τοποθετήσεις της τροφοδοτεί αυτή τη προσπάθεια. Δεν είναι τυχαίο ότι την επόμενη των δηλώσεων του Πρόεδρου και του Υπουργού Οικονομικών που εξέφραζαν την δυσαρέσκεια τους από τις απεργίες στα λιμάνια, η ΟΕΒ είχε και έτοιμο νομοσχέδιο και το έστειλε στον Πρόεδρο. Ελπίζουμε ότι η προσπάθεια ποινικοποίησης της απεργίας να μην αποτελεί προμήνυμα νέων επιθέσεων κατά των εργαζομένων. Επαναλαμβάνουμε ξανά ότι οποιαδήποτε προσπάθεια ποινικοποίησης της απεργίας και καταστρατήγησης του Κώδικα Βιομηχανικών Σχέσεων, θα τύχει από την πλευρά μας της ανάλογης απάντησης.\nΗ πολιτική της σκληρής λιτότητας, οδηγεί σε στραγγαλισμό και σε αδυναμία ανταπόκρισης στο σημαντικό τους ρόλο, και βάζει σε δοκιμασία τις εργασιακές σχέσεις και στον τομέα της Τ.Α.. Η διέξοδος στο θέμα του εκσυγχρονισμού και της αναδιάρθρωσης της Τοπικής Αυτοδιοίκησης της χώρας μας, δεν βρίσκεται στην ενίσχυση της εξάρτησης και στην υποβάθμιση του ρόλου και της υπόστασης των Οργανισμών ΤΑ, αλλά βρίσκεται στην στήριξη τους από το κεντρικό κράτος και στην ενίσχυση της αυτοτέλειας τους, θεσμικής και οικονομικής και βεβαίως στην καλύτερη δυνατή αξιοποίηση της συνέργειας και της συνεργασίας για περισσότερη παραγωγικότητα και αποτελεσματικότητα στο κοινωφελές τους έργο.\nΟι πολύ δύσκολες οικονομικές και κοινωνικές συνθήκες που βιώνει ο λαός μας ασφαλώς δεν μας αποπροσανατολίζουν από τον βασικό μας στόχο που παραμένει η λύση του Κυπριακού.\nΧαιρετίζουμε και στηρίζουμε την επανέναρξη της διαδικασίας των συνομιλιών. Είναι ο μόνος δρόμος για συμφωνία ανάμεσα στις δυο κοινότητες, ώστε να ανοίξει ο δρόμος για ένα καλύτερο και ελπιδοφόρο μέλλον για την χώρα και το λαό μας.\nΗ ανατροπή την οποία επέβαλε με την ψήφο της η τουρκοκυπριακή κοινότητα, παραμερίζοντας τον Ερογλου και αναδεικνύοντας ως νέο ηγέτη της τον Μουσταφά Ακιντζι, μας επιτρέπει να είμαστε πιο αισιόδοξοι γι’ αυτό το νέο γύρω των διαπραγματεύσεων.\nΕμείς εργαζόμαστε συστηματικά, μαζί με τις προοδευτικές τουρκοκυπριακές συνδικαλιστικές οργανώσεις, στηρίζοντας με την κοινή μας δράση τον αγώνα για την επανένωση του τόπου και του λαού μας και συμβάλλοντας στη δημιουργία των καλύτερων δυνατών προϋποθέσεων μέσα στους εργαζόμενους, όχι μόνο για την επίτευξη λύσης λειτουργικής και βιώσιμης, αλλά και για την επόμενη μέρα, της εφαρμογής της λύσης και της ειρηνικής συμβίωσης στα πλαίσια του κοινού κυπριακού κράτους.\nΟλοκληρώνοντας τον χαιρετισμό μου θέλω να σας διαβεβαιώσω ότι η ΠΕΟ θα είναι με συνέπεια και σταθερότητα δίπλα στους εργαζόμενους στους Οργανισμούς κοινής ωφέλειας αλλά και στους οργανισμούς τοπικής αυτοδιοίκησης και θα στηρίξει με συνέπεια και μαχητικότητα την ΣΗΔΗΚΕΚ στις μάχες που μας περιμένουν.\nΕύχομαι κάθε επιτυχία στο συνέδριο σας, το οποίο είμαι σίγουρος ότι θα συμβάλει δημιουργικά στην ενίσχυση των αγώνων των δυνάμεων της εργασίας, για καλύτερες συνθήκες ζωής και δουλειάς, στα πλαίσια μιας επανενωμένης κοινής πατρίδας όλων των παιδιών της.\nΠερισσότερα σε αυτή την κατηγορία: « Εισηγητική Ομιλία Γ.Γ. ΣΗΔΗΚΕΚ ΠΕΟ


the.tudors.s02e04.srt (39498bytes) Εμφάνιση προεπισκόπισης\nthe.tudors.204.dvdrip-rwd.avi | 575436800 | Ονόματα ταινιών\nthe.tudors.s02e04.avi | 461330432 | Ονόματα ταινιών\nThe Tudors - S02E04 - The Act of Succession.mp4 | 166025108 | Ονόματα ταινιών\nThe.Tudors.S02E04.DVDRip.XviD-REWARD.avi | 575436801 | Ονόματα ταινιών\nthe.tudors.s02e04 25.000 FPS\nAnonymous @ 13/08/2012 . 181x ( 14/08/2017 ) . Προσθήκη στους αγαπημένους . Αναφορά λανθασμένης ταινίας\nThe Tudors - 2x04 - Episode 4 1CD 22/05/2013 210x 0.0 0\nthe.tudors.204 1CD 05/07/2008 868x 0.0 0


Ελεύθερη Γνώμη: Συνέντευξη Τσίπρα στον Εθνικό Κήρυκα: "είμαστε έτοιμοι να κυβερνήσουμε..."\nΣυνέντευξη Τσίπρα στον Εθνικό Κήρυκα: "είμαστε έτοιμοι να κυβερνήσουμε..."\nΟ Αλέξης Τσίπρας λίγες ώρες πριν την επίσκεψή του στις ΗΠΑ, δηλώνει στην ομογενειακή εφημερίδα "Εθνικός Κήρυκας" ότι ο ΣΥΡΙΖΑ " είναι πιο έτοιμος να κυβερνήσει από αυτούς που τώρα κυβερνούν"...\n«Αντί της επαναδιαπραγμάτευσης είχαμε εμβάθυνση και ακόμα πιο βίαιη εφαρμογή. Το Μνημόνιο είναι επί της αρχής καταστροφική και αναποτελεσματική λύση. Η διαπραγμάτευση λοιπόν χρειάζεται και νέα θεμέλια», δηλώνει σχετικά με τις προεκλογικές δεσμεύσεις του Αντώνη Σαμαρά και επισημαίνει ότι : ".Η λιτότητα και τα μνημόνια καταστρέφουν τις κοινωνίες και δεν μπορεί να είναι η απάντηση στην κρίση και η συγκολλητική ουσία της Ευρωπαϊκής Ένωσης. Χρειάζεται λοιπόν μία άλλη πολιτική, που θα ενισχύει την πραγματική οικονομία, και θα βάζει κανόνες που θα αποτρέπουν τη δημιουργία νέων κρίσεων".\nΟ πρόεδρος του ΣΥΡΙΖΑ αναφέρθηκε και στις γερμανικές εκλογές: «Προφανώς κανείς δε θα ήθελε να παραδεχθεί την αποτυχία του ελληνικού προγράμματος πριν τις γερμανικές εκλογές. Η Ελλάδα όμως δεν έχει χρόνο για χάσιμο, μπαίνει σε μια χρονιά βαθιάς ύφεσης με τους χειρότερους οιωνούς. Χρειάζεται λοιπόν μια κυβέρνηση για να θέσει πάνω στο τραπέζι αυτό το αυτονόητο. Ό,τι το πρόγραμμα απέτυχε. Ό,τι το πρόβλημα του χρέους με την πολιτική της λιτότητας και της ανεξέλεγκτης ύφεσης, διογκώνεται αντί να αντιμετωπίζεται, και χρειάζεται εντελώς διαφορετική πολιτική, σε εθνικό και ευρωπαϊκό επίπεδο, προκειμένου η Ευρώπη να αποφύγει τον κίνδυνο της κατάρρευσης».\nΓια το θέμα με τη λίστα Λαγκάρντ, ο Αλέξης Τσίπρας επισημαίνει ότι θα κάνει ότι μπορεί ώστε να μην συγκαλυφθεί η υπόθεση: «Πρέπει να είναι βέβαιοι όμως ότι η αλήθεια θα λάμψει. Όλη αυτή η πρακτική είναι απολύτως αντίθετη με το κοινό αίσθημα και παγιώνει κλίμα συγκάλυψης διαφθοράς και ανομίας. Την ώρα που η κοινωνία βουλιάζει στη φτώχεια και την ανασφάλεια, έρχονται στο φως κραυγαλέα σκάνδαλα φοροδιαφυγής, και μάλιστα με τις πλάτες υπουργών και κυβερνήσεων. Από τη δική μας πλευρά, θα κάνουμε ό,τι είναι δυνατόν, προκειμένου να έρθει στο φως ολόκληρη η αλήθεια, να διαλευκανθεί πλήρως η συγκεκριμένη υπόθεση, καθώς και άλλες αντίστοιχες και να μπει ένα οριστικό τέλος στο σκάνδαλο της φοροδιαφυγής το οποίο πληρώνουν τα χαμηλά εισοδήματα με επαχθείς φόρους».\nΓια την "ατζέντα" της συζήτησης με τον Σόιμπλε και το ζήτημα του κατοχικού δανείου τόνισε: «το σίγουρο είναι ότι το άκουγε πρώτη φορά δια ζώσης από ελληνικά χείλη. Αν και το ζήτημα των ελληνικών διεκδικήσεων πατά πάνω σε στέρεη νομική βάση, τόσο η κυβέρνηση του κ. Σαμαρά, όσο και όλες οι προηγούμενες, απέφευγαν συστηματικά να το θέσουν, για να μην δυσαρεστήσουν τη γερμανική πλευρά. Πρώτη φορά άκουσε, υποθέτω, ο κ. Σόιμπλε να του ζητούν και τα στοιχεία της κατάθεσης Χριστοφοράκου για τους Έλληνες πολιτικούς που «λαδώθηκαν» από τη Siemens. Εδώ βέβαια η σιωπή γύρω από το ζήτημα δεν είναι για να μην δυσαρεστηθούν οι Γερμανοί, αλλά για να συνεχιστεί η σκανδαλώδης συγκάλυψη της δικομματικής διαφθοράς στην Ελλάδα».\nΑναρτήθηκε από eleytherignomi στις 9:02 μ.μ.


Πώς να χρησιμοποιήσετε το HTC Sync Manager για τη διαχείριση του τηλεφώνου HTC με ευκολία\nΠώς να διαχειριστείτε το τηλέφωνο HTC με το HTC Sync Manager στον υπολογιστή\nΕάν είστε λάτρεις του τηλεφώνου Android, πρέπει να είστε εξοικειωμένοι με το τηλέφωνο HTC. Και αν χρησιμοποιείτε το τηλέφωνο HTC, πρέπει να ενδιαφέρεστε για το HTC Sync Manger. Τι είναι λοιπόν ο διαχειριστής HTC Sync; Το HTC Sync Manager αναπτύχθηκε από την HTC Company και είναι το δωρεάν λογισμικό που παρέχεται στους χρήστες HTC για να συγχρονίζουν όλα τα δεδομένα από και προς υπολογιστή ή Mac μέσω συσκευών HTC. Επιπλέον, το HTC Sync Manager υποστηρίζει λειτουργικό σύστημα Windows και Mac. Οι χρήστες μπορούν να προβάλλουν και να διαχειρίζονται τα αρχεία τηλεφώνου HTC στον υπολογιστή τους όπως θέλουν, να μεταφέρουν βίντεο, μουσική και έγγραφα από υπολογιστή σε τηλέφωνο HTC ή να δημιουργούν αντίγραφα ασφαλείας και επαναφέρετε τα δεδομένα HTC. Το πιο σημαντικό, μπορείτε να μεταφέρετε και να επαναφέρετε αρχεία αντιγράφων ασφαλείας iTunes στο τηλέφωνό σας HTC. Έτσι έχετε την ευκαιρία να μετακινήσετε τα δεδομένα του iPhone σας στο τηλέφωνο HTC. Είναι μεγάλη ευκολία για εσάς να μεταφέρετε επαφές, φωτογραφίες, μηνύματα και άλλα αρχεία μεταξύ τηλεφώνου Android και iPhone.\nΓια λήψη του HTC Sync Manager, μπορείτε να το κατεβάσετε από Υποστήριξη HTC ιστοσελίδα. Όπως αναφέρθηκε, για συσκευές HTC που χρησιμοποιούν HTC Sense 3.6 ή παλαιότερες, κατεβάστε το HTC Sync. Επίσης, πρέπει να κατεβάσετε μονάδες HTC. Ακολουθήστε το παρακάτω άρθρο για να δείτε πώς να χρησιμοποιήσετε το HTC Sync Manager.\n1 βήμα Εγκαταστήστε και ξεκινήστε το λογισμικό HTC Sync Manager\nΜετά τη λήψη του HTC Sync Manager, ανοίξτε το. Και συνδέστε το τηλέφωνό σας HTC με υπολογιστή χρησιμοποιώντας καλώδιο USB.\nΣυμβουλές: Εάν θέλετε να εκτελέσετε το HTC Sync Manager στο Mac σας, βεβαιωθείτε ότι είναι Mac OS 10.6 ή μεταγενέστερη έκδοση.\n2 βήμα Μεταφορά αρχείων με την εφαρμογή διαχείρισης συγχρονισμού HTC\nΑφού το τηλέφωνό σας HTC είναι συνδεδεμένο με υπολογιστή, πατήστε "Μεταφορά και δημιουργία αντιγράφων ασφαλείας", τότε θα βρείτε ότι μπορείτε να μεταφέρετε περιεχόμενο από iPhone ή Android στο τηλέφωνό σας HTC. Με ένα απλό κλικ στο "Ξεκινήστε", μπορείτε να μεταφέρετε τις φωτογραφίες, τον ήχο, τα βίντεο και τις εικόνες σας στα αντίγραφα ασφαλείας του iPhone από αυτόν τον υπολογιστή στο HTC 10. Ή επιλέξτε "Λήψη" για να αντιγράψετε όλα τα δεδομένα στο παλιό σας HTC One M8 στο νέο σας HTC One X.\n3 βήμα Δημιουργία αντιγράφων ασφαλείας και επαναφορά δεδομένων τηλεφώνου\nΚάντε κλικ στην επιλογή "Μεταφορά και δημιουργία αντιγράφων ασφαλείας"> "Δημιουργία αντιγράφων ασφαλείας και επαναφορά", κάντε κλικ στην επιλογή "Δημιουργία αντιγράφων ασφαλείας τώρα" και μπορείτε να αντιγράψετε τα δεδομένα (επαφές, φωτογραφίες, βίντεο, μηνύματα, εφαρμογές και άλλα) από το τηλέφωνό σας HTC Sense σε άλλο τηλέφωνο ή υπολογιστή ή Μακ. Επιπλέον, μπορείτε να επιλέξετε τα δεδομένα που θέλετε να ανακτήσετε από τα εφεδρικά αρχεία σας στο iTunes ή τον υπολογιστή και να κάνετε κλικ στο κουμπί "Επαναφορά" για ανάκτηση επαφών HTC, φωτογραφίες, βίντεο, μηνύματα και άλλα γρήγορα.\nΣημείωση: Υπάρχουν δύο επιλογές. Μπορείτε να δημιουργήσετε αντίγραφα ασφαλείας των πολυμέσων στο τηλέφωνο και τον υπολογιστή σας ή να επιλέξετε αυτόματα δημιουργία αντιγράφων ασφαλείας κατά τη σύνδεση του τηλεφώνου.\n4 βήμα Διαχείριση δεδομένων σε υπολογιστή και τηλέφωνο HTC\nΚάντε κλικ στην επιλογή "Μουσική" ή "Συλλογή". Μπορείτε να κάνετε κλικ στο "Προσθήκη νέας λίστας αναπαραγωγής / άλμπουμ" ή "Διαγραφή" για να διαχειριστείτε τις λίστες αναπαραγωγής πολυμέσων. Ή κάντε κλικ στο "Ρυθμίσεις μουσικής"> "Εμφάνιση"> "Προσθήκη" για εισαγωγή λιστών αναπαραγωγής πολυμέσων από τον υπολογιστή. Επίσης, μπορείτε να εισαγάγετε τα δεδομένα HTC από τηλέφωνο σε υπολογιστή ή Mac. Στο παράθυρο "Ρυθμίσεις μουσικής"> "Εμφάνιση", η λειτουργία "Προσθήκη" σάς επιτρέπει να εισαγάγετε μουσική iTunes στο HTCή προσθέστε εύκολα τραγούδια του Windows Media Player στο iTunes.\nΣημείωση: Επιτρέπεται η αναπαραγωγή μουσικής ή ταινίας και η αναζήτηση επαφών, μηνυμάτων, φωτογραφιών, καθώς και εγγράφων με το HTC Sync Manager.\nΜέχρι τώρα, έχουμε ολοκληρώσει τη μεταφορά, τη δημιουργία αντιγράφων ασφαλείας και τη διαχείριση του τηλεφώνου HTC με το HTC Sync Manger. Είναι απολύτως καλή επιλογή για εσάς να χρησιμοποιήσετε το HTC Sync Manager για να οργανώσετε δεδομένα HTC σε υπολογιστή μέσω τηλεφώνων HTC. Ωστόσο, σύμφωνα με το HTC Sync Manager Review, εάν θέλετε να μεταφέρετε απευθείας τα δεδομένα του iPhone σας από / προς το τηλέφωνο HTC, θα βρείτε ότι αυτό το HTC Sync δεν μπορεί να το κάνει αυτό.\nΣας προτείνουμε λοιπόν να το χρησιμοποιήσετε FoneCopy για μεταφορά και δημιουργία αντιγράφων ασφαλείας δεδομένων μεταξύ του τηλεφώνου HTC και του iPhone σας. Το πρόγραμμα δημιουργίας αντιγράφων ασφαλείας iPhone σε HTC μπορεί να είναι μια εναλλακτική λύση του HTC Sync Manager, σας βοηθά να συγχρονίσετε τις επαφές, τις φωτογραφίες, τη μουσική, τις ταινίες και άλλα αρχεία μεταξύ iPhone και HTC τηλεφώνου, είτε το τηλέφωνό σας είναι νεκρό είτε έσπασε. Επιπλέον, υποστηρίζει τη μεταφορά δεδομένων μεταξύ τηλεφώνων Android. Βλέπετε, είναι καλύτερη επιλογή για να αποθηκεύσετε τα δεδομένα του τηλεφώνου σας, ανεξάρτητα από το εάν θέλετε να μεταφέρετε δεδομένα από το iPhone στο τηλέφωνο HTC ή από άλλο τηλέφωνο Android στο HTC M10 / M9 / M8 / A9 / X9 και άλλα.\n28 Ιουνίου 2018 17:15 / Δημοσιεύτηκε από Ίρις Γουόκερ προς την Μεταφορά μέσω κινητού\nΧρησιμοποιήστε το Samsung Kies για τη διαχείριση δεδομένων Android σε υπολογιστή.\nΜπορείτε να μάθετε πώς να συγχρονίζετε επαφές μεταξύ τηλεφώνων Android.\nΘέλετε να βάλετε μουσική iTunes στο τηλέφωνό σας Android Android; Ελάτε εδώ για να πάρετε τον δρόμο.\nΜεταφορά μέσω κινητού Διαχείριση δεδομένων HTC με το HTC Sync Manager


«Λιομάζεμα» από μαθητές στο Δημοτικό Σχολείο Δοκιμίου (Φωτό) - Αιτωλοακαρνανία | AgrinioTimes.gr\nΑρχική » Αιτωλοακαρνανία » «Λιομάζεμα» από μαθητές στο Δημοτικό Σχολείο Δοκιμίου (Φωτό)\n«Λιομάζεμα» από μαθητές στο Δημοτικό Σχολείο Δοκιμίου (Φωτό)\n16 Οκτωβρίου 2018 AgrinioTimes Αιτωλοακαρνανία, Άλλες Ειδήσεις\nΤο Τμήμα Αγροτικής Παραγωγής του Δήμου Αγρινίου διοργανώνει μια σειρά ενημερωτικών εκδηλώσεων που εντάσσονται στο πλαίσιο του προγράμματος «Τοπικά Αγροδιατροφικά Προϊόντα στο Δήμο Αγρινίου: Ανάδειξη και Αξιοποίηση»με θεματικές εβδομάδες στα σχολεία των Δημοτικών Ενοτήτων που περιλαμβάνουν επιλεκτικά βιωματικές δράσεις,εκπαιδεύσεις στη γεωργική πρακτική από γεωπόνους, συμμετοχή τοπικών φορέων, ενημερώσεις για τη διατροφική αξία των τοπικών προϊόντων με επισκέψεις από πιστοποιημένους διατροφολόγους, παιδομαγειρέματα από τοπικούς chef, εικαστικά δρώμενα, θεατρικά παιχνίδια, αθλητικές εκδηλώσεις κλπ. παραδόσεις που σχετίζονται με την καλλιέργεια και την κατανάλωση της τροφής.\nΣτο πλαίσιο του προαναφερόμενου προγράμματος του Δήμου Αγρινίου πραγματοποιήθηκε τη Δευτέρα 15 Οκτωβρίου 2018 στο προαύλιο χώρο του Δημοτικού σχολείου Δοκιμίου ενημέρωση από τους γεωπόνους του Τμήματος Αγροτικής Παραγωγής στους μαθητές για τις ορθές πρακτικές συλλογής του ελαιοκάρπου για την παραγωγή ποιοτικού ελαιολάδου και επιτραπέζιας ελιάς . Οι μαθητές ενημερώθηκαν για τον κατάλληλο χρόνο συλλογής,την ορθή διαδικασία αποθήκευσης των καρπών μέχρι τη μεταφορά τους στο ελαιοτριβείο και τη σωστή διατήρησή τους σε άλμη για τη χρήση ως επιτραπέζιες ελιές. Τονίστηκε ότι πρέπει να φροντίζουν, ώστε ο ελαιόκαρπος να συγκομίζεται χωρίς προσμίξεις, όπως φύλλα, ξύλα, χώμα και όσο το δυνατό με λιγότερα χτυπήματα. Συστήθηκε επίσης, η τοποθέτηση πλαστικών διχτύων κάτω από τα δέντρα και η συλλογή τους σε τελάρα.\nΟι μαθητές έστρωσαν λιόπανα και συγκέντρωσαν τον καρπό με τρεις διαφορετικούς τρόπους συλλογής (με το παραδοσιακό τρόπο με το χέρι, με ραβδισμό, και με τη χρήση μηχανικού ελαιοραβδιστικού-κτενιού) . Κατόπιν ενημερώθηκαν για την ορθή διαδικασία συλλογής του. Τονίστηκε ότι με την μηχανική συγκομιδή πρέπει να είναι προσεκτικοί, έτσι ώστε να μην προκαλούν τραυματισμούς στους καρπούς, ακριβώς διότι υποβαθμίζεται η ποιότητα του ελαιολάδου. Επίσης, ορισμένοι τύποι μηχανημάτων έχουν το μειονέκτημα ότι αποκόπτουν μαζί με τους καρπούς μέρος της βλάστησης που θα καρποφορούσε το επόμενο έτος και δημιουργούνται, παράλληλα, πληγές στα δέντρα, που αποτελούν εισόδους για παθογόνα. Στους μαθητές διανεμήθηκαν φυλλάδια με οδηγίες για την παραγωγή εξαιρετικά παρθένου ελαιολάδου του Δήμου Αγρινίου και του Ινστιτούτου Ελιάς και Υποτροπικών Φυτών Χανίων και οδηγίες για τις ορθές καλλιεργητικές πρακτικές για την παραγωγή ελαιολάδου του ΥπΑΑΤ.\nΣήμερα θα πραγματοποιηθεί ενημέρωση από τους γεωπόνους του Τμήματος Αγροτικής Παραγωγής σε μαθητές του 1ου Δημοτικού σχολείου στο χώρο του Δημοτικού λαχανόκηπου του Δήμου Αγρινίου για τη βιολογική καλλιέργεια των κηπευτικών και την κομποστοποίηση.


ΛΟΚ | Πορεία-βολή 50 χλμ με πλήρη φόρτο - Φωτογραφίες\nPublished on 22/05/2022 at 17:30\nΤο ΓΕΕΦ δημοσιοποίησε φωτογραφίες από την ΤΑΜΣ «ΔΡΟΜΕΑΣ» της Διοίκησης Καταδρομών, μιας άσκησης που διαχρονικά καταδεικνύει το υψηλό επίπεδο των Καταδρομέων.\nΣυγκεκριμένα, από 17 έως 20 Μάϊου 2022, στο πλαίσιο της αναβάθμισης του επίπεδου μαχητικής ικανότητας του προσωπικού των Μονάδων Καταδρομών, η Διοίκηση Καταδρομών (ΔΚΔ) οργάνωσε και εκτέλεσε Τακτική Άσκηση Μετά Στρατευμάτων (ΤΑΜΣ) «ΔΡΟΜΕΑΣ».\nΤο σενάριο της άσκησης αφορούσε στην πραγματοποίηση πορείας 50 χιλιομέτρων με πλήρη φόρτο μαχητού και την εκτέλεση βολής μάχης πριν και μετά από την πορεία με το διαθέσιμο ατομικό οπλισμό των Καταδρομέων. Στις φωτογραφίες που δημοσιοποίησε το ΓΕΕΦ διακρίνονται τυφέκια Tavor X95.\nΗ άσκηση, κατέδειξε το υψηλό επίπεδο ετοιμότητας και επιχειρησιακής εκπαίδευσης του προσωπικού της Διοίκησης Καταδρομών, καθώς επίσης και το υψηλό ηθικό και επαγγελματισμό του.\nΔιαβάστε επίσης: ΛΟΚ | Οι καταδρομείς της Εθνικής Φρουράς εκπαιδεύονται στα χιόνια


Τέσσερις σύροι στρατιώτες σκοτώθηκαν κατά την αμερικανική πυραυλική επίθεση, η οποία κατέστρεψε «σχεδόν ολοσχερώς» την αεροπορική βάση του καθεστώτος της Δαμασκού, την οποία είχε ως στόχο.\n«Εχουμε επιβεβαίωση για τον θάνατο τεσσάρων στρατιωτικών, ανάμεσά τους και ένας πτέραρχος. Υπάρχουν επίσης και δεκάδες τραυματίες», δήλωσε ο Ραμί Αμπντελραχμάν διευκρινίζοντας ότι πρόκειται για την βάση από την οποία απογειώθηκε το αεροσκάφος που βομβάρδισε την πόλη Χαν Σεϊχούν, η οποία ελέγχεται από σύρους αντάρτες και τζιχαντιστές στη βορειοδυτική Συρία και όπου 86 άμαχοι έχασαν τη ζωή τους από επίθεση με χημικά όπλα.\nΣτην ίδια τη Συρία η κρατική τηλεόραση της χώρας μετέδωσε ότι η «αμερικανική επιθετικότητα» είχε στοχοποιήσει μια συριακή στρατιωτική βάση με «έναν αριθμό πυραύλων». Νωρίτερα, η κρατική τηλεόραση είχε πει ότι η επίθεση είχε πλήξει «συριακούς στρατιωτικούς στόχους», χωρίς περαιτέρω λεπτομέρειες.\nΟ ίδιος ο Αμερικανός πρόεδρος σε δήλωσή του σημείωσε οτι διέταξε μια στοχοποιημένη στρατιωτική επίθεση σε αεροδιάδρομο στη Συρία από τον οποίο απογειώθηκαν τα αεροσκάφη για μια επίθεση με χημικά όπλα, και πρόσθεσε ότι δεν υπάρχει καμία αμφιβολία ότι η Συρία είχε κάνει χρήση απαγορευμένων χημικών όπλων. «Είναι προς το ζωτικής σημασίας συμφέρον της αμερικανικής εθνικής ασφάλειας των Ηνωμένων Πολιτειών να προλαμβάνει και να αποτρέπει την διάδοση και χρήση των θανατηφόρων χημικών όπλων», είπε ο Τραμπ. «Δεν υπάρχει καμία αμφιβολία ότι η Συρία χρησιμοποίησε απαγορευμένα χημικά όπλα, παραβίασε τις υποχρεώσεις της που απορρέουν από την σύμβαση για τα χημικά όπλα, και αγνόησε τις προτροπές του Συμβουλίου Ασφαλείας του ΟΗΕ», πρόσθεσε μεταξύ άλλων.\nΣτρατιωτικές πηγές των ΗΠΑ ανέφεραν πως, σύμφωνα με τα πρώτα στοιχεία, από την επίθεση προκλήθηκαν σοβαρότατες ζημιές ή καταστράφηκαν συριακά αεροσκάφη, εξοπλισμός και υποδομές υποστήριξης στο αεροδρόμιο Σαϊράτ, προσθέτοντας ότι μειώθηκε πλέον η ικανότητα της συριακής κυβέρνησης να πραγματοποιήσει επιθέσεις με χημικά.\nΟ αμερικανικός στρατός κοινοποίησε στις ρωσικές δυνάμεις ότι πρόκειται να βομβαρδίσει μια συριακή αεροπορική βάση, και δεν έπληξε τμήματα της βάσης που θεωρείται ότι βρίσκονταν ρωσικές δυνάμεις, δήλωσε ο εκπρόσωπος του Πενταγώνου ενώ νωρίτερα η Ρωσία είχε προειδοποιήσει για «αρνητικές επιπτώσεις» εάν οι ΗΠΑ επιτεθούν στη Συρία ως αντίδραση στην επίθεση με τοξικό αέριο.\n«Η επίθεση των ΗΠΑ κατά στρατιωτικών στόχων στη Συρία, εξυπηρετεί τους σκοπούς των ένοπλων τρομοκρατικών ομάδων, αλλά και του Ισλαμικού Κράτους» δήλωσε ο κυβερνήτης της επαρχίας Χομς, στη Συρία. «Η ηγεσία της Συρίας, αλλά και η πολιτική της, δε θα αλλάξουν», δήλωσε χαρακτηριστικά .\nΟ Ταγίπ Ερντογάν, από την πλευρά του, δήλωσε ότι «η Άγκυρα θα στηρίξει μια ενδεχόμενη στρατιωτική επιχείρηση της Ουάσιγκτον στη Συρία».\nΟ υπουργός Εξωτερικών της Γαλλίας Ζαν-Ζακ Ερό δήλωσε ότι το Παρίσι ενημερώθηκε από την Ουάσινγκτον πριν από την πυραυλική επίθεση. Τα αεροπορικά πλήγματα αποτελούν «προειδοποίηση προς ένα εγκληματικό καθεστώς», είπε. Το μέλλον της Συρίας δεν είναι με τον Ασαντ και οι Ηνωμένες Πολιτείες αρχίζουν να αποσαφηνίζουν την θέση τους, σχολίασε ο γάλλος υπουργός Εξωτερικών.Οι Ρώσοι και οι Ιρανοί πρέπει να καταλάβουν ότι η υποστήριξη προς τον Μπασάρ αλ Ασαντ δεν έχει νόημα. Δεν θέλουμε αντιπαράθεση μαζί τους, πρόσθεσε.\nΗ Βρετανία εξέφρασε την πλήρη υποστήριξή της προς τις ΗΠΑ για το στρατιωτικό πλήγμα κατά της συριακής αεροπορικής βάσης, δήλωσε βρετανός κυβερνητικός εκπρόσωπος. «Η κυβέρνηση του Ηνωμένου Βασιλείου υποστηρίζει πλήρως την ενέργεια των ΗΠΑ η οποία πιστεύουμε ότι αποτελεί την προσήκουσα απάντηση στην επίθεση με χημικά όπλα που εξαπέλυσε το συριακό καθεστώς και έχει ως στόχο την αποτροπή περαιτέρω τέτοιων επιθέσεων», δήλωσε ο εκπρόσωπος. Ο Βρετανός υπουργός Άμυνας Μάικλ Φάλον δήλωσε ότι τα αμερικανικά αεροπορικά πλήγματα εναντίον συριακής στρατιωτικής βάσης είχαν στόχο να αποτρέψουν τον Σύρο πρόεδρο Μπασάρ αλ Άσαντ να διεξάγει νέες χημικές επιθέσεις, αλλά όχι για να ξεκινήσει μια νέα στρατιωτική επιχείρηση.\nβομβαρδισμός, ΗΠΑ, πύραυλοι Κρουζ, Συρία\nΜε δεκάδες πυραύλους Κρουζ βομβάρδισαν οι ΗΠΑ την Συρία added by Press Room on 7 Απριλίου, 2017


ΞΗΛΩΝΟΥΝ ΤΟ ΜΟΝΑΔΙΚΟ ΑΤΜ ΤΗΣ ΘΗΡΑΣΙΑΣ – Νέα από την Σαντορίνη με τον Δημήτρη Πράσσο\nΚΑΤΑΓΓΕΛΙΑ ΤΗΣ “ΛΑΙΚΗΣ ΣΥΣΠΕΙΡΩΣΗΣ”\n“Η κερδοφορία των Τραπεζών, προέχει της εξυπηρέτησης των κατοίκων της Θηρασιάς.\nΔεν είναι πια κερδοφόρο – κατά την ΑΛΦΑ Τράπεζα – το εγκατεστημένο εδώ και χρόνια σε Δημοτικό χώρο, ΑΤΜ της Τράπεζας. Αντίθετα , τα αποτελέσματά του είναι ζημιογόνα για την Τράπεζα και δεν δικαιολογούν τη διατήρησή του.\nΈτσι, το μοναδικό ΑΤΜ, που εξυπηρετούσε μέχρι σήμερα τους κατοίκους της ακριτικής Θηρασιάς, εργαζόμενους ,συνταξιούχους ,επισκέπτες και κυρίως τις οικογένειες των ναυτικών, που θαλασσοδέρνονται για τον επιούσιο, αποφασίστηκε από την Τράπεζα να ξηλωθεί.\nΤην τράπεζα την ενδιαφέρουν τα κέρδη της και όχι οι Θηρασιώτες. Για άλλη μια φορά σε όλο της το μεγαλείο η αντίληψη ότι υπεράνω όλων, επικρατεί το κέρδος και όχι οι άνθρωποι.\nΟ Δήμος Θήρας, που δεν είναι άμοιρος ευθυνών για την μέχρι τώρα απομόνωση του νησιού, επιβάλλεται να πάρει άμεσα μέτρα για την κατάσταση. Να διεκδικήσει ώστε να εξασφαλιστούν οι βασικές υποδομές όπως είναι η τακτική ακτοπλοϊκή σύνδεση με Σαντορίνη και Πειραιά, η τραπεζική εξυπηρέτηση, η λειτουργία Ταχυδρομείου, η στελέχωση του πολυδύναμου-στα χαρτιά -Περιφερειακού Ιατρείου καθώς και των σχολικών μονάδων Α΄θμιας και Βθμιας εκπαίδευσης που υπάρχουν στο νησί. Να λειτουργήσουν όλα με τον καλύτερο τρόπο όπως επιτάσσουν οι σύγχρονες ανάγκες του 21ου αιώνα”.\nTags: ATMΘηρασίαΚαταγγελίαΜαρία Αργυρού\nΟ/Η Μανος πιτσικαλης λέει:\n8 Απριλίου, 2016 στις 1:47 μμ\nΝα ήτανε μόνο αυτό το πρόβλημα της Θηρασιας καλά που θα ήταν …..μπάζα άλλο τίποτα σκουπίδια να φάνε κ οι κότες τα λιμάνια ζήσε μάι μου να φας τριφύλλι όσο για έργα κ υποδομές πάρτω αυγό κ κουρευτω\nNext story ΖΗΤΕΙΤΑΙ ΚΥΡΙΑ ΓΙΑ 8ΩΡΗ ΕΡΓΑΣΙΑ\nPrevious story ΑΝΑΚΟΙΝΩΣΗ ΑΝΤΙΠΕΡΙΦΕΡΕΙΑΡΧΗ ΓΙΑ ΤΟΝ ΑΘΗΝΙΟ


Μαθητές Γυμνασίου στην Κύπρο διδάσκονται την ευτυχία (Βίντεο) - Εναλλακτική Δράση\nΜαθητές Γυμνασίου στην Κύπρο διδάσκονται την ευτυχία (Βίντεο)\nΟπότε, μια και μιλάμε για μικρά παιδιά, μια και μιλάμε για την ευτυχία, δεν θα μπορούσαμε να μην σταθούμε στην ωραία δράση που έγινε πριν από λίγο καιρό σε Γυμνάσιο της πρωτεύουσας της Κύπρου και υπάρχει ως ντοκουμέντο στο youtube. «Μαθητές στην Ευτυχία». Αυτός ακριβώς ήταν ο τίτλος του project που διοργανώθηκε στο Γυμνάσιο Αγίου Ιωάννη του Χρυσοστόμου, στην Λακατάμεια της Λευκωσίας,\nΣυγκεκριμένα, οι μαθητές του σχολείου είχαν την ευκαιρία να συμμετάσχουν σε σχετικά εργαστήρια καθώς και άλλες δράσεις που απώτερο στόχο είχαν να τους βοηθήσουν να αναπτύξουν πιο θετικές προσεγγίσεις στη ζωή τους. Ένα από τα αποτελέσματα αυτής της ημερίδας ήταν και η δημιουργία του «Τοίχου της Ευτυχίας». Με τη βοήθεια της καθηγήτρια της Τέχνης, Χαράς Ευσταθίου, καθώς και άλλων ατόμων της κοινότητας, σε κεντρικό σημείο του σχολείου ετοιμάστηκε ο τοίχος της ευτυχίας, πάνω στον οποίο οι μαθητές έχουν την δυνατότητα να αναθεωρούν και να υπενθυμίζουν στους εαυτού τους ποια πράγματα τους κάνουν ευτυχισμένους ώστε να δρουν για αυτά.\nΤην δράση «Μαθητές στην Ευτυχία» οργάνωσαν η Εκπαιδευτική Ψυχολόγος Δήμητρα Νικολάου της Υ.Ε.Ψ. του Υπουργείου Παιδείας και ο Στέλιος Κτώρας, Σύμβουλος Επαγγελματικής Αγωγής της Υπηρεσίας Σ.Ε.Α. του Υπουργείου Παιδείας και Πολιτισμού Κύπρου, σε συνεργασία με εξωτερικούς σχολικούς ψυχολόγους, μερίδα καθηγητών και μαθητών του σχολείου. Όπως αναφέρει στη CITY η κα Δήμητρα Νικολάου, «σε μια εποχή όπου η κοινωνική κρίση και η κρίση αξιών είναι τόσο ορατή, είναι επιτακτική η ανάγκη ενός σχολείου όπου εκτός από εκπαίδευση, παρέχει παιδεία και μόρφωση».\nΑρκετά συχνά, παρατηρούμε τα σημερινά παιδιά να είναι φίλαυτα και σκληρά στις σχέσεις τους με τους συμμαθητές τους, να μην συμπάσχουν με την δυστυχία, να χλευάζουν τις αδυναμίες των άλλων και κάποιες άλλες φορές να εμφανίζουν αδιαφορία για τους ανθρώπους που φαίνονται ότι χρειάζονται βοήθεια.\nΗ επιστήμη της ψυχολογίας – διαμέσου των γνωστικό συμπεριφοριστικών της προγραμμάτων-, η αντιρατσιστική εκπαίδευση, η εκπαίδευση για την ειρήνη, τα προγράμματα που ενισχύουν τις κοινωνικές σχέσεις των μαθητών -ο Κύκλος της Υποστήριξης- καθώς και τα προγράμματα που εντάσσονται στη θετική εκπαίδευση όπως είναι για παράδειγμα τα προγράμματα που στοχεύουν στην ανάπτυξη της ενσυνειδητότητας (mindfulness) ή του αυτοελέγχου στους μαθητές, είναι πλέον αναγκαία να υιοθετηθούν από όλα τα σχολεία.\nΒίντεοΕλπιδοφόραΕυτυχίαΠαιδεία - ΕκπαίδευσηΠαιδιά


Κοινωνικό Μέρισμα .Μέχρι πότε μπορείτε να κάνετε αιτήσεις. Πότε πληρώνονται - SKIATHOS VIEW\nΚοινωνικό Μέρισμα .Μέχρι πότε μπορείτε να κάνετε αιτήσεις. Πότε πληρώνονται